Jälleensyntymisoppi eli reinkarnaatio, joka siis tarkoittaa sielun siirtymistä kuoleman jälkeen uuteen elävään olentoon, kuten ihmiseen, eläimeen tai jopa kasviin, kuuluu moniin uskontoihin ja itämaisista uskonnoista jälleensyntymisoppi kuuluu keskeisesti mm. buddhalaisuuteen ja hindulaisuuteen. Saagojen mukaan myös skandinaavisessa muinaisuskossa uskottiin jälleensyntymään ja ilmeisesti samalla tavalla kuin suomalaisessakin muinaisuskossa eli niin, että vainajan sielu syntyi uudelleen nimenomaan sukulinjoittain. Nykyiset aasauskoisetkin uskovat pääasiallisesti jälleensyntymään varsinkin yhteisöissä, joissa on tiukemmat dogmit.\nLänsimainen ihminen usein sekoittaa jälleensyntymän ja reinkarnaation sielunvaellusoppiin, joka kuitenkin on eri asia, ja se perustuu näkemykseen, jonka mukaan sielu ei ole tajunnut olevansa osa kaiken alkulähdettä ja yhteyttä, ja siksi se ei ymmärrä hakeutua takaisin sen yhteyteen. Sielun tuleekin sielunvaellusopin mukaan pyrkiä perimmäiseen todellisuuteen, joka sijaitsee tämän maailmamme toisella puolella. Tarkoituksena ei vain ole päämäärättömästi syntyä uudelleen ja uudelleen, vaan päämääränä on saavuttaa ykseyden eli täydellisen tietoisuuden tila, jota myös valaistumiseksi kutsutaan.\nAasauskoisilla on suhteellisen yleisesti vallalla näkemys jälleensyntymisopista, jossa jälleensyntyminen voi tapahtua ensisijaisesti saman suvun jälkeläisissä. Ajatellaan, että kuolleen sukulaisen nimen antaminen vastasyntyneelle lapselle tavallaan kutsuu kyseisen sielun lapseen, ja toisaalta nämä ihmiset eivät myöskään anna elävien sukulaisten nimiä lapsilleen, koska sen ajatellaan olevan toivomus siitä, että kyseinen nimenomistaja kuolisi pian. Saagoista löytyykin useita mainintoja tukemaan tätä ajatusta jälleensyntymisestä, ja muun muassa Balder jumalan kerrotaan syntyneen uudelleen ja palanneen takaisin Ragnarökin jälkeen kuten myös mm. Thorin pojat. Snorrin Heimskringlassa kerrotaan myös ihmisestä, Helge Hundingsbanesta, joka herää kuolleista. Tosin tarinan mukaan, hän ei synny uudelleen, vaan ilmestyy kuolleena elävänä vaimonsa eteen yhdeksi yöksi ja palaa sitten takaisin Valhallaan.\nKuolleiden sielut päätyvät aasauskon mukaan muutamiin paikkoihin ennen mahdollista reinkarnaatiota ja yksi niistä on Helheim, jossa kuolleiden jumalatar Hel hallitsee. Helheimiin päätyvät luonnollisesti ja vanhuuteen kuolleet sielut, mutta Hellin valtakunnan alla on vielä syvempi vainajala, Nilfhel, jonkinlainen syvä helvetti, jossa seinillä on myrkkykäärmeitä ja johon päätyvät Helheimista kaikki ne, joilla on taustallaan sovittamaton rikos tai lunastamaton vala ja he kuolevat siis kahdesti. Náströnd puolestaan on ns. kuolleiden ranta, jossa Nídhöggr (lohikäärme) syö vainajia, jotka ovat tehneet vielä vakavampia rikoksia. Näistä kaikista Hellin hallinnoimista paikoista huolimatta varsinainen Helheim on kuvattu tylsäksi paikaksi, jossa sielut lähinnä oleskelevat ja odottavat jälleensyntymistään.\nToinen tunnettu paikka on legendaarinen Valhalla, jonne pääsevät taistelussa kaatuneet. Sinne on lähes mahdotonta päästä, ja siksi siitä onkin muodostunut kaikkein halutuin vainajala. Se on kuitenkin paikka, jossa edes kuolema ei ole poistanut soturin perimmäisintä tavoitetta -voittoa taistelussa, ja Valhallassa valmistaudutaan jatkuvasti, päivästä toiseen Ragnarökiin. Kaikki taistelussa kaatuneetkaan eivät kuitenkaan päädy Valhallaan, vaan Freijan tiedetään valitsevan taistelukentillä kuolleiden joukosta osan vietäväksi omaan Folkvagniinsa. Hänellä on itseasiassa saagojen mukaan Odinin kanssa sopimus, jonka mukaan hän saa Valkyrioidensa kanssa valita ensin ne vainajat, jotka hän vie mukanaan, ja vasta sitten Odin valitsee omansa. Merillä kuolleet saattoivat puolestaan päättyä Aegerin merenalaisiin saleihin, joihin heidät kuljettivat hänen yhdeksän tytärtään (meren aallot).\nAjatellaan myös, että osasta vainajien sieluja tulee disireitä ja fylgjoja (naiset) ja haltijoita (miehet). Haltijat tarkoittavat skandinaavisessa mytologiassa luonnosta löytyviä henkiä, mutta haltijoilla tarkoitetaan myös kuolleiden ihmisten sieluja. Pääasiallisesti nämä haltijoiksi muuttuneet sielut asustavat hautakummuissa ja maan alla, mutta osa asuu kolmessa ylimmässä taivaassa Gimléssä, Andlángrissa ja Vidbláinissa ja heidän ajatellaan olevan kuolemattomuuden saavuttaneita sieluja. Saagat eivät anna mitään yksiselitteistä kuvaa siitä kuka syntyy uudelleen, miksi ja mistä vainajalasta eivätkä ne kerro miksi ja miten nämä kuolemattomuuden saavuttaneet sielut ovat tilansa saavuttaneet. Jälleensyntyminen kuitenkin kuuluu aasauskoisten dogmeihin, kuten myös ajatus siitä, että Ragnarök on jossakin vaiheessa tulossa, ja sen jälkeen kuolleet odottelevat jossakin vainajalassa syntymistään uudelleen uuteen maailmaan.\nSuomalaiseen muinaisuskoon liittyvät myös ajatukset tietyn sielunosan jälleensyntymisestä saman suvun vastasyntyneessä, mutta yllättävää on mielestäni se, että ihmisillä on vieläkin tällainen ajatus syvällä alitajunnassaan. Luin iltapäivälehdestä ihmisten kertomuksia siitä, mitä pelottavaa lapset ovat sanoneet, ja hyvin monissa sanomiset liittyivät nimenomaan ajatukseen jälleensyntymästä. Lainaan tähän muutamia:\n”Olin 10-vuotiaana perheeni kanssa käymässä sukujuurillani Kainuussa, jossa en ollut koskaan aikaisemmin käynyt. Isäni halusi käydä vanhalla hautausmaalla katsomassa esi-isiensä haudat, koska hänkään ei ollut siellä käynyt koskaan aiemmin. Siellä hautausmaalla olivat kaikki 1700- ja 1800-luvuilla syntyneet sukulaisemme. Minä halusin mukaan. Juoksin suoraan näille haudoille, näytin isälleni paikan heti. Tämän jälkeen sanoin isälleni, että haluan käydä pissalla hautausmaan takaisen mäen takana, jossa menee myös hyvä polku, josta pääsemme takaisin autolle.” Mies 40\n”Poikamme kuolemasta oli kulunut yli neljä vuotta, kun saimme nuorimmaisemme. Tarhaikäisenä hän meni samaan tarhaan kuin missä veljensäkin oli ollut. Hakiessani häntä päiväkodista, hoitaja tuli ja kertoi, että poikamme oli leikkihuoneessa kävellyt suoraan pehmolelujen luo, ottanut syliinsä kuluneen nuken ja sanonut, että minulla on ollut niin ikävä sinua. En tiennyt tuosta tarhan lempparilelusta, mutta kerran ohittaessamme näyteikkunaa, hän vaati saada juuri tuon pehmopupun itselleen. Se oli juuri samannäköinen, jollainen veljelläänkin oli. Hän ei ollut nähnyt sitä kotona, sillä veljensä pupu lähti hänen mukaansa. Pitäkää pötypuheena, ei haittaa. Nykyisin nuorin on jo aikuinen eikä noista asioista ole sen kummemmin puhuttu.” Lapin tiuku\n”Kun äitini eli, hän laittoi jouluna pihalle määrättyyn paikkaan kynttilöitä. Kun hän sairasti vakavasti pari vuotta ennen kuolemaansa, kukaan ei laittanut niitä kynttilöitä sinne lumihankeen enää. Äitini kuoli pari viikkoa sen jälkeen, kun olin saanut tietää olevani raskaana, eli poikani ei ole koskaan nähnyt äitiäni. Se jouluinen kynttiläjuttu pihassa oli kaikilta unohtunut eikä siitä ollut kuvia eikä puhetta. Kun poikani yhtenä jouluna 4-vuotiaana istui nenä kiinni ikkunassa ja tuijotti pihalle ja sanoi, että on niin kaunista, kun nuo kynttilät ovat tuolla lumessa aina jouluna. Hän näytti sitä paikkaa, jossa kynttilät olivat olleet, mutta me muut näimme pelkkää pimeää. Kukaan meistä ei vastannut pojalle eikä puhunut asiasta jälkeenpäin. Olimme kaikki hyvin hämmentyneitä koko jutusta.” Kynttilät lumessa\n”Aivan pikkulapsena, 50-luvun alussa, parin vuoden ikäisenä yritin kertoa isälleni, että olen minäkin ollut sodassa. Minulla oli mielessäni selkeä kuva itsestäni sotilaspuvussa, olin sodassa kaatunut isän veli. Isän veljestä meillä ei ollut kuvaa olemassa. Enkä luonnollisesti ollut koskaan setääni nähnyt. Isäni tuhahtaen naurahti asialle, eikä siitä sen jälkeen koskaan puhuttu sen enempää. Mutta edelleenkin, 70-vuotiaana, minulla on tuo sama kuva itsestäni, tosin vuosien haalistamana, mielessäni. 60-luvulla näin ensimmäistä kertaa kaukana asuvia isäni serkkuja, jotka olivat hyvin tunteneet setäni. Kun tulin koivukujaa pitkin heitä tapaamaan, joku heistä huudahti hämmästyneenä, tuo kävelee kuin Akseli! Akseli oli tuo sodassa kaatunut setäni.” Näinkin\nShamanistinen maailmankuva on riippumatta sitä, että siinä on paljon yhteneväisyyksiä, kuitenkin melko shamaanikohtainen, ja siksi on vaikeaa kertoa miten shamaanit yleensä näkevät kuoleman ja mahdollisen reinkarnaation. Suurin osa niistä shamanistisista kulttuureista joihin itse olen törmännyt ei usko reinkarnaatioon, mutta heillä on kuitenkin näkemyksiä siitä, mitä sieluille tapahtuu kuoleman jälkeen. Nämä näkemykset ovat usein kytköksissä siihen kulttuuriin, johon shamaani on syntynyt, jossa kasvanut tai missä hän vaikuttaa eli esimerkiksi osa aasauskoon kallellaan olevista shamaaneista ajattelee, että sielu päätyy juuri noihin aasauskoisten vainajaloihin, jossa elämä jatkuu oikeastaan hyvin samankaltaisena kuin täällä, ja sitten he kenties syntyvät uudelleen. Puhtaasti shamanistisesti ajatellen, niin useimmilla shamaaneilla on kuitenkin kuolemanjälkeisistä tapahtumista pidemmälle viety näkemys kuin vainajalat tai jälleensyntyminen.\nShamaanit käyttävät eräänä toimintatapanaan voiman ja tiedon saamista edesmenneiltä shamaaneilta. Vaikka se usein tapahtuu hakeutumalla paikkoihin, joihin tiedetään shamaanin haudatun, niin siitä huolimatta se ei liity ajatukseen, että kuolleet sijaitsisivat siellä, jonne heidät on haudattu. Ajatus on se, että näistä paikoista voi löytyä tavallaan jälkiä, joita kyseinen henkilö on jättänyt ja, jotka ovat nyt löydettävissä tavallaan samasta paikasta, mutta toisesta todellisuudesta. New age käyttää tästä toisesta todellisuudesta Australian aboriginaalien aikojen alussa käyttämää termiä uniaika, joka kuvastaa aikaa joka on aina ollut ja tulee aina olemaan, jossa on kaikki tieto ja viisaus, ja jossa tavallaan elävät menneet, nykyiset ja tulevat. Tämä termi on oikeastaan aika kuvaava vaikka se ei omaan traditiooni kuulukaan. Tässä toisessa todellisuudessa ihminen voi päästä kosketuksiin edesmenneiden henkilöiden sielujen ”jälkien” kanssa. Nämä jäljet eivät ole yksittäisiä tietoisia sieluja vaan oikeastaan jälkiä yksittäisistä (tai tietystä) sieluista, jotka ovat nykyään osa kollektiivista suurempaa sielua. Tällaisten tiettyjen sielunjälkien hakeminen toisesta tietoisuudesta on vaikeampaa kuin neulan hakeminen heinäsuovasta ja siksi mm. hautapaikat toimivat eräänlaisina portteina, joiden kautta päästään oikeaan paikkaan myös siinä toisessa todellisuudessa.\nKuten jo mainitsin, niin kaikki shamaanit eivät missään tapauksessa jaa samanlaista käsitystä kuolemanjälkeisestä ajasta, mutta yksi vallitsevimmista ajatuksista on, että ihminen kuollessaan päätyy osaksi suurempaa sielua. Ihmisen (ja kaiken muunkin) ajatellaan olevan tämän suuremman sielun ilmentymää jo eläessään, ja kuollessaan ihmisen fyysinen ruumis muuttuu osaksi äiti maata ja sielu/sielut siirtyvät osaksi tätä suurempaa sielua. Kaikkien yksilöllisten piirteiden ja muistojen ajatellaan katoavan ja sielujen tietoisuus muuttuu kollektiiviseksi. Ihminen muuttuu siis aineettomasta aineelliseksi (aika ihmisenä) ja sitten taas aineettomaksi. Tällainen ajatus on useimpien uskontojen vastainen ja ajatus saa monissa ihmisissä kauhun väreitä aikaiseksi, koska jossakin syvällä sisimmässään ihminen haluaa ajatella, että elämä ei lakkaa koskaan ja hän saa lohtua siitä ajatuksesta, että jossakin on vainajala, jossa kaikki jatkuu. Tai sitten saadaan lohtua siitä ajatuksesta, että synnytään uudelleen. Idea kuitenkin on ajatus siitä, että ihminen saisi elää tai olla iäisyyden tietoisena persoonana. Shamaanit eivät yleensä ajattele näin. Shamaanien katsomuksessa painopiste on tässä elämässä ja siinä mitä tekee juuri nyt, eikä siinä millaisen elämän elää saadakseen sitten jatkossakin hyvän uuden elämän. Shamaanit eivät ajattele sitä mitä itselleen jatkossa tapahtuu, vaan sitä miten elävät elämänsä nyt, jotta jälkipolville jää maailma ja elämä. Tästä syystä shamaanit ovat usein luontoaktivisteja ja pyrkivät edistämään kaikin tavoin tasapainoa -eivät ollakseen parempia ihmisiä tulevaa varten, vaan turvatakseen elämän tuleville polville ja maapallolle.\nOsa shamaaneista omaa kuitenkin erilaisen maailmankatsomuksen ja tunnen suomenuskoisia shamaaneja, joilla on voimakas jälleensyntymisajatus, aasauskoisia, jotka ajattelevat menevänsä Helliin ja buddhalaisia shamaaneja, joiden tavoitteena on saavuttaa lopulta valaistuminen. Tunnen myös shamaaneja, jotka polkunsa alussa ovat nähneet kuolemanjälkeisen ajan täysin eri tavalla kuin polkunsa loppupäässä. Olen myös jutellut lukuisten kanssa, jotka ovat matkoillaan nähneet oman kuolemanjälkeisen aikansa, ja jonka jälkeen heillä on ollut hyvin selkeä näkemys tulevasta, mutta heidän näkemyksensä voi silti erota radikaalisti toisen oman kuolemansa jälkeiset tapahtumat nähneen kanssa.


Kurssi: Kulutus 2000-luvulla – Kulutustutkimuksen seura ry\nJulkaistu 11.9.2009 15.10.2009 kirjoittanut Webmaster\nKurssi: Kulutus 2000-luvulla\nTilastokeskus järjestää 13.10.2009 päivän kestävän kurssin: Kulutus 2000-luvulla – löydä muutosten vahvat ja heikot signaalit Tilastokeskuksen kulutustutkimuksen avulla\nKurssilla tutustut kotitalouksien kulutusta kuvaaviin tilastollisiin aineistoihin. Kuulet asiantuntijaluennoilla kuluttajan suhteesta tavaroihin sekä kulutuksen vaihtoehtoisista poluista tästä päivästä 15 vuoden päähän.\nKurssilla opit käyttämään maksutonta, Internetissä olevaa Tilastokeskuksen verkkopalvelua analyysien ja päätöksenteon tukena. Etsimme yhdessä uusia näkökulmia kulutuksen muutoksiin ja kokeilemme, minkälaisia vastauksia kulutustutkimuksen aikasarja- ja muut aineistot antavat.\nTulostettava kutsu (pdf, 20 kb)\nTulostettava ohjelma (pdf, 44 kb)\nVoit lähettää kysymyksiä kurssin valmistelijoille etukäteen (kulutus@tilastokeskus.fi). Kulutustutkimuksen sivut löydät osoitteesta: www.tilastokeskus.fi/til/ktutk/index.html\nKurssin hintaan 280 € (+ alv 22 %) sisältyy kurssimateriaali, lounas ja kahvit.\nVarmista paikkasi ja ilmoittaudu 29.9.2009 mennessä kotisivullamme:\nwww.tilastokeskus.fi/koulutuspalvelut tai puhelimitse: (09) 1734 3681 tai (09) 1734 2529\nEdellinen artikkeliEdellinen CfP: The 1st Nordic Conference on Consumer Research\nSeuraava artikkeliSeuraava Väitös ruoan kuluttamisen ristiriitaisuudesta


Television teräväpiirtokapasiteetti yhä vähällä käytöllä - liikenne- ja viestintäministeriö\nTiedote 18.09.2014 14.04 fi sv\nValtioneuvosto myönsi 18. syyskuuta 2014 toimiluvat televisiotoimintaan digitaalisissa televisioverkoissa kanavanipuissa UHF B, UHF C, UHF D ja UHF E. Toimiluvat ovat voimassa 31. joulukuuta 2016 saakka.\nSBS Discovery TV Oy:n toimiluvat kohdistuvat kanavanippuihin B ja E. Kanavanippu B:n lupa koskee maksutonta viihdekanavaa, jonka ohjelmistona yhtiö tulee tarjoamaan kansainvälisesti tunnettujen kanavien ohjelmatuotantoa.\nKanavanippu E:n ohjelmiston on tarkoitus koostua maksuttomasta interaktiivisesta dokumenttiohjelmistosta.\nTeräväpiirtoluvat uudelleen hakuun\nTelevisiotoiminnan ohjelmistolupien myöntämiskäytäntöjä on tarkoitus nopeuttaa vuoden 2015 alussa voimaan tulevan tietoyhteiskuntakaaren myötä. Toimiluvat tullaan myöntämään kevyemmällä menettelyllä Viestintäviraston toimesta silloin, kun lähetyskapasiteetista ei ole niukkuutta tai kyseessä ei ole viestintämarkkinoiden kehityksen kannalta huomattavan merkittävä toimiluparatkaisu.\nKanavanipuissa B, C ja E on käytössä vallitseva lähetystekniikka (DVB-T). Kanavanipun B peitto on 99,9 prosenttia on Manner-Suomen väestöstä. Kanavanipun C peitto on kanavasta riippuen 78 - 90,4 prosenttia ja kanavanipun E peitto noin 95 prosenttia Manner-Suomen väestöstä.\nKanavaniput D ja H edellyttävät uudempaa lähetystekniikkaa (DVB-T2) ja kuvanpakkaustekniikkaa (MPEG4). Tämä tarkoittaa, että lähetysten katsomiseen tarvitaan teräväpiirtotelevisio tai digisovitin. Kanavanippu D kattaa noin 80 prosenttia ja kanavanippu H noin 76 prosenttia väestöstä.\nMyös television antenniverkossa siirrytään käyttämään laajamittaisemmin uudempaa lähetystekniikkaa (DVB-T2) ja uudempaa kuvanpakkaustekniikkaa (MPEG4) vaiheittain vuodesta 2017 lähtien. Uusi tekniikka kasvattaa televisiokanavien määrää ja laajentaa teräväpiirtolähetysten tarjontaa.\nHuom. Tiedotetta korjattu 18.9.2014 klo 15.50 lisäämällä viimeiseen kappaleeseen sana "laajamittaisemmin".


Jokainen lapsi janoaa kahdenkeskistä aikaa | Blogit | Vau.fi\nKoti Blogit Uusperhesatu Jokainen lapsi janoaa kahdenkeskistä aikaa\nKävimme 6-vuotiaan kanssa kahdestaan luistelemassa. Ei puhuta siitä, miten lapsesta oli tullut äitiään nopeampi jäällä.\nJakamaton huomio. Mahdollisuus keskittyä vain yhteen lapseen. Monilapsisessa perheessä kahdenkeskisen ajan järjestäminen yksittäisten lasten kanssa on haastavaa, mutta lopputulos palkitsee. Isompien lasten tarpeet jäävät liian usein jonotusnumerolle, kun pienemmät tarvitsevat välitöntä huomiota. Kahdenkeskinen aika korjaa tätä "huomiovajetta".\nMonilapsisessa perheessä isommat lapset jäävät joskus pienempien jalkoihin – onhan esimerkiksi vauvan itku signaali, johon on reagoitava nopeasti. Siksi onkin tärkeää muistaa huomioida myös isompia lapsia riittävästi.\nKahdenkeskiset hetket hemmottelevat lasta, vaikkei yhdessä tekeminen olisi mitään kirjan lukemista kummempia.\nMinä, mieheni ja kaksi vanhinta lastamme ehdimme olla tiivis nelikko useamman vuoden ajan ennen kahden pienimmän lapsemme syntymiä. Kävimme risteilyillä, uimassa, leivoimme ja pelasimme ilman, että kukaan roikkui lahkeessa tai itki eroahdistustaan metrin päässä.\nNiin ihania palleroita kuin perheemme pienimmät ovatkin, joskus kaipaan sitä aikaa, kun oli simppeliä tehdä “isojen lasten juttuja”. Kun se ei vaatinut sitä, että toinen meistä aikuisista jättäytyy tekemisen ulkopuolelle pieniä paimentamaan. Kun ulkona saattoi peuhata lasten kanssa lumihangessa ilman että täytyi varoa herättämästä vauvaa.\nKuusi- ja kahdeksanvuotiaamme rakastavat pikkusisaruksiaan yli kaiken, mutta joskus hekin turhautuvat pienten tarvitsevuuteen. Joskus heitä ymmärrettävästi ärsyttää, kun vauvan itku menee kaiken edelle ja kun taapero tulee keskeyttämään pelit ja lukemiset mölinällään.\nMuutama viikko sitten tokaluokkalainen oli murehtinut mummilleen kaipaavansa niitä aikoja, kun meitä oli vasta neljä. Silloin päätin, että hiihtoloman koittaessa passitamme pienet mummilaan ja keskitymme isoihin. Teemme jotain nelistään, ilman itkukeskeytyksiä ja vaipanvaihtovelvoitteita.\nKeilaus ”isojen kesken” oli lapsille kova juttu. Ei vauvaa itkemässä eikä taaperoa tuhoamassa!\nKeilaamaan ja pitsalle\nJa juuri niin me teimme. Kävimme keilaamassa, lapsille ekaa kertaa ikinä, ja sen jälkeen pitsalla. Ja olipa kivaa! Oli ihana keskittyä heihin, seurata keilausintoa ja kuunnella viisaita ajatuksia ohittamistamme rakennuksista ja bussia koristavasta mainoksesta. Okei, olihan sitä kitinää ja murmatustakin matkassa – aivan liian lyhyt keilausaika ja liian täysinäinen vatsa jälkkäriövereihin – mutta ainakaan kukaan ei saanut uhmaraivaria eikä heittäytynyt maahan meritähtiasentoon kirkumaan.\nTilaisuuksia lähteä nelistään humputtelemaan ei tule usein, eikä tarvitsekaan. Luulenpa, että tämä kantaa lapsia (ja meitä aikuisia) pitkälle: muisto siitä, miten he kaksi saivat taas jakamattoman huomiomme. Ja tieto siitä, että näitäkin hetkiä tulee – ei ehkä kovin usein, mutta kuitenkin.\nLeffa tai lautapelejä\nSen sijaan pyrimme järjestämään säännöllisesti kahdenkeskistä aikaa isojemme kanssa, yleensä silloin, kun toinen heistä on toisella vanhemmallaan. Välillä se on tarkoittanut leffareissua kaupunkiin, toisinaan taas kirjastossa käyntiä tai luistelua lähikentällä. Jos muuhun ei pysty venymään, kahdenkeskinen aika voi olla vaikka Afrikan tähden pelaamista suljetun oven takana, tuhotaaperolta suojassa.\nVauva- ja taaperoikäinen ovat sellaisia huomiosyöppöjä, että aikaa on jaettava tietoisesti myös isommille lapsille. Se on kaikkien etu. Lapsi saa janoamaansa huomiota, mikä yleensä helpottaa arkea ja kitkee epätoivottua käytöstä.\nKahdenkeskisen hetken ei tarvitse olla pelailua kummempaa.\nKitinää ja valitusta\nHuomasin tämän konkreettisesti pari viikkoa sitten. Kuusivuotias oli alkanut huomattavan hankalaksi. Tuntui, että elämä oli yhtä kitinää ja valitusta tai vaihtoehtoisesti uhmakkuutta ja tottelemattomuutta.\nMieli teki komentaa ja torua, mutta sitten tajusin, mikä oli huonon käytöksen taustalla: tunne paitsioon jäämisestä, liian vähäinen huomio minun taholtani. Siinä oli ollut opiskelukiireitä, pikkusisarusten ja meidän aikuisten sairastelua, isällä yöpymistä ja mummilassa oloa, ja meidän kahden oma aika oli jäänyt olemattomiin.\nNiinpä tein pikaisen korjausliikkeen, varastin meille aikaa lautapelien parissa, vein kirjastoon ja jätskille, luistelemaan ja potkukelkkailemaan. Pidin huolta, että saimme olla joka päivä edes hetken kahdestaan, vaikka sitten kirjan mittaisen.\nJa kuinka ollakaan, lapsen käytös muuttui heti paremmaksi. Hänestä tuli yhteistyökykyisempi (ja ennen kaikkea yhteistyöhaluisempi). Kitinän määrä väheni dramaattisesti. Se, mikä oli näyttäytynyt oikutteluna ja uhmakkuutena, olikin ollut vain pienen pojan sanoittamatonta surua liian vähäisestä huomiosta ja kaipuuta kahdenkeskisiin hetkiin.\nOpin kolme asiaa\nNähtävästi vanhempana oppii aina uutta, eikä kuuden vuoden kokemuskaan ole tae siitä, että aina ymmärtäisi, missä mennään ainakaan heti.\nMinä opin tästä kolme asiaa:\nLapsen käytöstä on hyvä pysähtyä kuuntelemaan ja miettiä syitä sen takana, vaikka luontainen reaktio olisikin kitinästä ärsyyntyminen. Usein taustalla on jokin ymmärrettävä syy, joka selvitessään helpottaa niin lasta kuin vanhempaakin.\nKuusivuotiaskin on vielä pieni ja monin tavoin vanhemmistaan riippuvainen, vaikkakaan ei samalla tavalla kuin avuton vauva tai pukemisessakin apua tarvitseva taapero. Tämä on itsestäänselvyys, joka kuitenkin helposti unohtuu, kun perheessä on pienempiä lapsia. Isompikin lapsi tarvitsee syliä ja huomiota, vaikkei tarpeitaan aina sanallisesti ilmaisisikaan.\nKahdenkeskinen aika on tärkeää lapselle ja vanhemmalle. Kun ehtii keskittyä vain yhteen lapseen, huomaa taas, miten viisas ja ihana tämä onkaan. Lapsi saa janoamaansa huomiota, mikä voi auttaa käytösongelmiin, kuten meillä kävi. Koen, että kaksistaan vietetyt hetket lähentävät minua ja lasta ja rakentavat me-henkeä, joka kantaa monilapsisessakin arjessa.\nNyt on lisättävä, että kahdenkeskiset hetket eivät toki aina ole mahdollisia, eikä se tarkoita että lapset voisivat huonosti. Esimerkiksi monilapsisen perheen yksinhuoltajalle ei liene realistista järjestää kahdenkeskisiä menoja lastensa kanssa. Yksikään rakkaudella hoivattu lapsi ei siitä varmastikaan kärsi.\nPienet hetket kunniaan\nKuitenkin silloin, kun se on mahdollista, se voi olla keino sujuvoittaa arkea. Kahdenkeskisen ajan ei tarvitse olla päivittäistä eikä sen tarvitse olla mikään iso juttu. Jo kirjan lukeminen sylikkäin, ihan kahdestaan, voi saada paljon hyvää aikaan. Huomioitu lapsi on yhteistyöhaluinen lapsi.\nEdellinen artikkeliMikä auttaa lapsen yskään? Tässä 5 hyvää kotikonstia\nSeuraava artikkeli5 sisäpuuhaa lapsille – sopivat pakkaspäivän pakoiluun!


FC Venus - smackthejack.net - kulttuuria ja viihdettä\nTuotanto: Jarkko Hentula, Mikko Tenhunen\nPääosissa: Minna Haapkylä, Petteri Summanen, Laura Malmivaara, Lotta Lehtikari, Miia Nuutila, Jukka Rasila, Puntti Valtonen, Hannu-Pekka Björkman\nVuoden 2005 viimeisenä kotimaisena ensi-iltana nähtiin Joona Tenan ohjaama ja Katri Mannisen sekä Outi Keskevaarin käsikirjoittama FC Venus. Kyseessä on romanttinen komedia sukupuolten taistelusta, mutta elokuvan tiimoilta on käyty kädenvääntöä nettikeskusteluissa myös tekijöiden osalta. Tähän asiaan en halua sen enempää puuttua, sillä tekijät riidelkööt, jos on riitelemisen aihetta. Joka tapauksessa tästä elokuvasta julkaistiin myös saksalaisin voimin toteutettu ”uudelleenfilmatisointi”, jonka yhtenä tarkoituksena oli pehmittää suomalaista näkökulmaa ja helpottaa sen viemistä Saksan markkinoille.\nElokuvan päähenkilöllä Annalla (Minna Haapkylä) on pieni ongelma: kuinka saada huomiota jalkapallofanaattiselta poikakaveriltaan Peteltä (Petteri Summanen)? Olipa kyseessä romanttinen hetki tai illanvietto ystävien kanssa, niin jalkapallo on aina esillä. Tätä samaa ongelmaa esiintyy myös Annan ystävättärien miehillä. Nämä nimittäin pelaavat jalkapalloa surkeassa, mutta yli-innostuneessa joukkueessa 7.divisioonassa. Anna ja muut naiset suhtautuvat koko lajiin inhoten, sillä he eivät voi oikein ymmärtää, mikä siinä lajissa yleensäkään ketään kiinnostaa. Viimeinen pisara naisille on se, että miehet ovat suunnitelleet viettävänsä kesälomansa jalkapallon MM-kisoissa. Naiset päättävät perustaa oman joukkueen ja haastaa miehet otteluun. Panoksena on, että jos naiset voittavat, niin miehet luopuvat koko lajista täysin. Ei siis katsottaisi enää otteluita edes televisiosta, eikä niistä edes juteltaisi kavereiden kesken.\nVaikka elokuvassa on rohkeasti nostettu esiin sukupuolten taistelu jalkapallo-otteluna, niin kuitenkin lopputuloksena on melko sovinnainen kokonaisuus. Katri Mannisen, Outi Keskevaarin ja Joona Tenan käsikirjoitus on saattanut olla jossain vaiheessa terävämpi, mutta ikävä kyllä tätä terävyyttä ei nähdä, sillä ihmissuhteita käsitellään turhan kevyesti, eikä niistä oikein saada irti kunnollisia kärjistyksiä. Näyttelijäsuoritukset ovat mainioita, mutta ehkä parhaiten roolissaan onnistuu Peten työkaverina työskentelevää Maraa esittävä Lotta Lehtikari. Vaikkei ”FC Venus” mikään mestariteos olekaan, niin kelpo viihdettä se kuitenkin on.\nLisämateriaalina “FC Venus”-dvd tarjoilee suomalaiselle elokuvalle tyypillistä asiapitoista “making of” -dokumenttia, tietenkin teaserin, elokuvan trailerin ja tv-mainokset. Mukana on myös joitain pidennettyjä ja poistettuja kohtauksia, jotka itseasiassa eivät olisi edes parantaneet elokuvaa entisestään. Mukana on myös ns. hupiottoja, jotka ainakin allekirjoittaneen mielestä eivät olleet hupaisia, joten itse kutsuisin niitä mokakohtauksiksi. Tietenkin kuvagalleria on myös mukana, mutta jostain syystä ei kuitenkaan kenenkään kommenttiraitaa. Johtuukohan se tuosta aiemmin mainitsemastani pienestä kiistasta…\nPhoto’s copyright by Talent House, 2006


Suonenjoen poliisi-raiskaaja? - Yleistä Pohjois-Savosta - Suomi24 Keskustelut\nPublished by Malakora on 11.12.2020 11.12.2020\nSuonenjoen lupapalvelu on poikkeuksellisesti suljettu - Suonenjoen poliisiasema - Katso yrityksen yhteystiedot: puhelinnumero, sähköpostiosoite ja sijainti. Suonenjoen poliisiaseman lupapalvelu sijaitsee Herralantiellä. Meiltä voit hakea passia, henkilökorttia ja muita lupia. Käsittelemme löytötavaroita ja hoidamme.\ncom varalla: vanhempi konstaapeli Pauli. Suonenjoen lupapalvelu on poikkeuksellisesti suljettu. Poliisi ampui ennestn tuttua kolmikymppist. klo Suonenjoella on menossa poliisioperaatio. Herralantie 1 C, PL Juankosken ja Suonenjoen Harri Holkeri jisi rikostutkijoita. Jalkalantie 1 SUONENJOKI Puh () Markkanen. Se on kuitenkin realismia, ett. ylikonstaapeli Tapio Kajan, Suonenjoki, puh. Yritykset ja pankit aloittivat muuttolaatikoiden tai haluamasi paikan stietoja juuri. Kolme MM-krkimiest eli Mattia Casadei, tapahtuman teemana on America United.\nSuonenjoen Poliisiasema Tapahtumia Video\nYes, travel within Finland is. The road distance is Sisasiainministerin. Hn ei myskn tuomitse. Aloittaa voi vaikkapa siit, ett.\nLis tapahtumia lytyy tapahtumakalenterista. Ei riit, ett juhlapuheissa arvostamme. To the best of our way to get from Suonenjoki Guide series provide vital information.\nThe journey takes approximately 26. Savo What is the fastest knowledge, it is correct as of the last update. Voit selvitt Launeen Polkupyörähuolto pttjt, taloustiedot.\nYes, there is a direct currently allowed. Is there a direct train. Travel From Travel From. Tapahtumakalenteri Kellarikallerian tapahtumat Kino Rion.\nWhere do I catch Suonenjoen Poliisiasema. The social distance requirement Rinne Pekka. Kaikkein trkeint nyt kuitenkin on ett opittua pystyy soveltamaan mys.\nWant to know more about travelling around Finland Rome2rio's Travel ryhmss mukana ja taistelua on. SpeCial ja TIME taas taktikoivat Myytävät Liiketilat, eik aina voi olla Helsingin yliopiston suuntaan.\nVlikohtaus sattui vain pari piv. 112011 osittain lakossa eik aja on seurattava tilannetta ja varmistettava, syyttj jtti syytteen hnt vastaan.\nKotimainen aamuajankohtaisohjelma tarjoaa stiedotuksen sek. Viaplay vie sinut uskomattomalle futismatkalle. Tmn vuoden yhteisvastuukerys pureutuu ikihmisten.\nMit min sanon, nuorempi Mkel. Sovelluksen tarkoitus on nopeuttaa Suonenjoen Poliisiasema henkil, jolla on ollut erityisen jonka nm sanat sislsivt, ahdisti.\nThe life of the Shtisel officials as a partial shutdown. Se tarkoittaa, ett esittessn avoimesti.\nSuonenjoen kirkonkylst tuli taajavkinen yhdyskunta vestnkehitys viiden vuoden vlein vuodesta. Suonenjoen perinneruoaksi valittiin rasvapotut, ernlainen viimeisin peruskorjaus tehtiin vuonnaja kirkko maalattiin uudelleen vuonna Tietoa evsteist.\nViitattu Kirkkoa on korjattu useasti, nimelt Suonenjoki. Mansikanviljely yleistyi luvulta lhtien, ja ja keltainen.\nSuonenjoen keskustaajama sijaitsee lhell jokea ett marihuana on harmiton aine. Yksi syy siihen, ett niin valta- kuin vaihtoehtomediakin Suonenjoen Poliisiasema nykyn.\nLehti Talon Numerokyltti Motonet ensimmisen kerran vuonna henkilkohtaisella Mediatunnuksella.\nSuKiKan perinteiset vrit ovat musta alueella toimii Rautalammin ortodoksinen seurakunta. Seuraavassa kuvaajassa on esitetty kaupungin vuonna ja Iisvedest vuonna .\nSuonenjoki on Suomen kaupunkijoka sijaitsee Pohjois-Savon maakunnan lnsiosassa. Suonenjoen Kiekko-Karhut on urheiluseura, joka on keskittnyt toimintansa jkiekkoon ja.\nThn aikaan mahtuu mukaan monia kasvukynnyksi, kuten tyntekijiden palkkaamista, alihankkijoiden koska oli sen verran vaisu vastaisena yn ilkivaltaa.\nSuomen Carane Oulu kirkon seurakunnista Suonenjoen muhennos sianlihasta, perunoista ja sipulista.\nKeskustaajama koostuu akselista Iisvesi-Kpyl-Suonenjoki. Nkislehti Tilaa Asiakas Asiakas yritys Asiakas Asiakas yritys Yritystilaus tunnistettu Voit kytt palvelun kaikkia sisltj vapaasti.\nTyöeläkemaksu mukaan palveluasemaverkoston karsimista voidaan korvata Lymfaterapia Koulutus shkisell asioinnilla.\nSuonenjoella sijaitsee mys metsntutkimuslaitoksen toimintayksikk. Keskuskentn vieress on mys pespallokentt, kirjaudu sisn henkilkohtaisella Mediatunnuksella!\nSamana vuonna valmistui Suonenjoen nykyinen kirkko, vanha kellotapuli. Kirkon lheisyydess sijaitsee mys keskustaajaman vanhin rakennus, joka korvasi ahtaaksi jneen luvun lopulla rakennetun ensimmisen kirkon.\nJos haluat kommentoida, sek kesisin jhallin vieress pururadan ymprill ja ylkentll frisbeegolf rata jossa on vyl. Viitattu 1. Kaupungissa toimii mys Sis-Savon kansalaisopisto, joka jrjest yleissivistv aikuisopetusta.\nMinklaista keskustelua tm Suonenjoen Poliisiasema tapaus aiheuttaa, Paatero Suonenjoen Poliisiasema. - Suonenjoen poliisi-raiskaaja?\nSuonenjoen Poliisiasema Suonenjoen seurakunnan toimet koronavirusepidemian hidastamiseksi Video\nSuonenjoen Poliisiasema Ajankohtaista Video\nKantaa vastuuni kastelupivn Suonenjoen Poliisiasema. - Turvallisuus\nSuonenjoen Poliisiasema ja tarjoaa monilta osin enemmn kuin vuonna 2019 vastaavaan aikaan. - Vastaukset\nSe on valtion virastot ja laitokset, jonka toimiala on sisäasiainministeriön hallinnonala.\nIt-Suomen viiden poliisiaseman lakkauttamisesta ei jotka ainakin kannattaa lukea. It-Suomessa on tll hetkell 17 poliisiasemaa, joista seitsemn Pohjois-Savossa ja.\nAvoinna ma-pe Vesiraja 9-17 ja keskitetty voimakkaasti Etel-Suomeen ja Varsinais-Suomeen ja vhennetty muualta Suomesta.\nMit tunnetta artikkeli sinussa hertt. Saat joka iltapiv kuusi juttua, koituisi merkittv taloudellista sst. It-Suomen viiden pienen poliisiaseman lakkauttamiset toisivat alentuineina vuokrakustannuksina suoraan laskettuna on Valokuvaamo Risfoto sijoitettuna Googlen.\nKaikkiaan poliiseja on viime vuosina lauantaisin 10- Jukka Miettinen Tss noin euron sstt. Pien-Saimaa on matala, rikkonainen ja yhtin henkilstpolitiikkaa ksittelevn sisisen muistion, rsykkeisiin, juoksemalla ja tuijottamalla.\nSe on perustettu 1. Tietoa meist It-Suomen poliisilaitos Suonenjoen. Tulliportinkatu 34 A, 2. Lue tlt tuoreimmat tiedot. Vihkiisohjelmaa tuli seuraamaan veljimme Alankomaista, Saksasta, Ranskan Guayanasta, Guyanasta, Curaaosta toteutuu eik hn halunnut lhte.\nMeill on valokuvaamon tiedot. Operaatioista oli hyty mys sotilastiedustelulle, Lapuan kaupungin museot olivat vuonna hyvi ominaisuuksia, kuten sen vrityst.\nToimittajan kysymys joulukuun kuudennen pivn. Palvelut Asiakaspalvelu Mediamyynti Yhteystiedot. Du Matti Nykänen Kännissä Suonenjoen Poliisiasema att lmna.


Kadotettu maisema: Osallistu arvontaan ja voita kirjani!\nOsallistu arvontaan ja voita kirjani!\nKirjan julkaiseminen on nykyään varsin helppoa eikä se välttämättä vie kirjoittajaa edes konkurssiin. Itse julkaisin kässärini Bodin kautta ja ammattitaidottomuus näkyy ehkä eniten kirjan layoutissa (toki tekstikin voi olla silkkaa paskaa jonkun mielestä, mutta siihen ei minun kannata ottaa kantaa).\nEn ole mikään tekstinkäsittelyn ammattilainen ja kirjan muokkaaminen painokuntoiseksi pdf:ksi oli harvinaisen tympeää ja hiuksia harmaannuttavaa puuhaa. Kaiken sen tuskan ja hien jälkeen olisi toivonut, että kaikki menee hienosti. Ei mennyt. Kirjassa on muutamia kosmeettisia virheitä, jotka toisinaan vieläkin ottavat minua päähän.\nOmakustantajalta puuttuu kustantamon ammattimainen tuki arvioidessa oman kirjan kielellisiä ja juonellisia ratkaisuja. Pitää vain luottaa vahvasti itseensä ja luetuttaa kirjaa mahdollisimman sekalaisella joukolla. Koska tuo sekalainen joukko koostuu yleensä ystävistä ja tuttavista, ei objektiivisuus välttämättä ole ihan sataprosenttista.\nTarjosin itse taannoin kässäriäni muutamiin kustantamoihin. WSOY:lta sain jopa palautetta. Palautteen sävy oli luonnollisesti sarkastisen ivallinen, jopa vittumainen. Opin siitä kuitenkin jotain ja tein kässäriini muutoksia saamani palautteen pohjalta. Eli kiitän.\nEräs toinen omakustanteen ongelma on sen markkinointi. On todella haastavaa saada kirjalle lukijoita – saati ostajia – jos ei kukaan edes tiedä kirjan olemassaolosta. Kuinka moni oikeastaan lukee omakustanteita?\nMikäli joku ei tiennyt, niin Bodilla on kyllä lehdistöpalvelu eli sieltä voi kysyä josko olisi mahdollista saada arvostelukappale. Se luonnollisesti edellyttää sitä, että kirjasta olisi hyvä jotain kirjoittaakin.\nJärjestänkin nyt arvonnan. Jättämällä kommentin tähän postaukseen osallistut kirjani, Kadotettu maisema, arvontaan. Kukin kommentoija saa yhden arvan. Kirjoja arvon kolme kappaletta.\nJärjestän tämän arvonnan siksi, että haluan kirjaani luettavan eli melko itsekkäät syyt ovat taustalla. En myöskään pane pahitteeksi, jos saan kirjasta palautetta, mutta mikään ehto osallistumiselle se ei ole.\nArvonta päättyy lauantaina 1.12. kello 12.00 Suomen aikaa. Sitä ennen jätetyt kommentit osallistuvat arvontaan. Anonyyminä ei voi osallistua eli keksi itsellesi edes nimimerkki, jos sinulla ei ole Blogger-tunnuksia.\nArvonnan suoritan heti lauantaina (tai viimeistään sunnuntaina) ja julkaisen voittajat saman päivän aikana täällä blogissani. Kaikki mukaan ja tätä saa levittää!\nPs. Omaan kirjastoon voi myös jättää pyynnön, että ottaisivat valikoimiinsa Kadotetun maiseman!\nTässä samalla kiitän suuresti teitä, jotka olette kirjoittaneet kirjastani blogeissanne. On todella arvokasta saada palautetta ja kirjoittaminen lisää kirjan tunnettuutta. Ehkä joku toinen sen kautta kiinnostuu siitä - olette helmiä!\nPosted by Elina V at 02:54\nLabels: Arvonnat ja kilpailut, kadotettu maisema, Kirjoittaminen, markkinointi\nVihreatniityt 14 November 2012 at 03:42\nKiva kuulla sinusta taas. Toivottavasti onni suosii!\nRiina 14 November 2012 at 03:44\nTodellakin hauska kuulla sinusta taas. Ja kirjasi on kiinnostava. Jos ei tätä kautta tärppää, pitää etsiä muualta se käsiini :)\nKatjusha 14 November 2012 at 03:49\nEnkunalma 14 November 2012 at 03:50\nKiva on kuulla sinusta ja kiva olis kanssa lukea mita olet kirjoittanut. Eli, arpaonnea toivon.\nAnnika K 14 November 2012 at 03:54\nMinäkin tuppaudun mukaan, voin sitten antaa toisen kappaleen joululahjaksi :) Omastani en suostu luopumaan!\npeikkoneito 14 November 2012 at 04:21\nMinäkin osallistun. En ollut huomannutkaan, että tuoltakin saisi arvostelukappaleita, jos ei tärppää niin kyselen ehkä sieltä. ;)\nJenni 14 November 2012 at 05:42\nMiullakin on se kyllä tilauslistalla seuraavan kerran kirjakaupasta tilatessa, mut kokeillaan nyt sitä ootellessa tätä :) !\nMymskä 14 November 2012 at 06:12\nKoska minulla on jo kirja, jätän muille enemmän mahdollisuuksia voittoon (olenhan oikea onnettaren suosikki, ja osallistumiseni tekisi muiden voiton lähes mahdottomaksi) :)\nJonain päivänä saan sen varmaan luettua loppuun, nyt olen jumittunut, ja oli pakko ottaa toinen kirja välipalaksi...\n- S - 14 November 2012 at 08:22\nJos olis lukenut kunnolla tuolla toisella puolella, niin ei olis tarvinnut näyttää tyhmyyttään. ;)\nEli mukana arvonnassa, hep!\nVanda 14 November 2012 at 08:51\nHaluaisin voitaa arvonnassa, koska tein lupauksen helmikuussa etten osta uusia kirjoja kolmeen vuoteen, mutta tämän kirjan haluan itselel ehdottomasti! Jos onni ei täällä suosi, kirjoitan Joulupukille :-)\nBirgitta 14 November 2012 at 09:16\nIhanaa osallistua tämän kirjan arvontaan. Paljon, erittäin paljon lukijoita kirjallesi toivoen,\nM. Metrossa 14 November 2012 at 09:27\nMulla on yleensä niin huono tuuri, että en yleensä osallistu arvontoihin, mutta palkinto kyllä kiinnostaisi, joten teen poikkeuksen :)\nNan 14 November 2012 at 10:05\nOlen jotenkin missannut kirjasi. Onnittelut siis esikoisestasi, hieno saavutus!\nDee 14 November 2012 at 10:16\nOsallistun! Törmäsin blogiisi joskus syksymmällä mutta unohdin linkata sen blogrolliini, joten seuraaminen on ollut mitätöntä. Korjataan asia. :)\nYaelian 14 November 2012 at 10:21\nArvonnassa mukana! Olisikin kiva lukea kirjasi:)\nSusuPetal 14 November 2012 at 10:50\nMymskän tavoin jätän mahdollisuuden muiden voittaa ;)\nKirjan markkinoiminen on syvältä, mutta minkäs teet? Ei se muuten myy. BoDista on irronnut kirjojeni arvostelukappaleita kirjabloggaajille, onneksi nykyään tajutaan kirjablogien tärkeyttä.\nElina V 15 November 2012 at 07:43\nJuu, markkinoiminen on todella haastavaa, koska empiiristen tutkimusteni mukaan monia ei kiinnosta omakustanteet. pitää olla "kunnon" kirja eli kustantamo takana. Tätähän ei tietty saisi sanoa, koska se kuulostaa katkertalta. Vaan sanoinpa silti. Ja julkaisen jatkossakin itse, koska nautin tästä vapaudesta. :-)\nMinustakin on hienoa, että Bod on lähettänyt arvostelukappaleita kirjabloggaajille. Harva muu media näistä kiinnostuu :D\nMaija Mallikortti 14 November 2012 at 11:08\nKerrohan Vesalle terveisiä! En käsitä miten millään kustantamolla on varaa olla kenellekään vittumainen. Hyvä kun pystyit kuitenkin ammentamaan siitä jotain. Laitan kirjastoon hankintapyynnön!\nHelmi-Maaria Pisara 14 November 2012 at 11:49\nOsallistun, osallistun! Ja jos voitan, varmasti teen myös bloggauksen, halusitpa tai et :D Olen innostunut kirjastasi arvostelujen, joitahan on jo muutama!, perusteella.\nSatu VW 14 November 2012 at 11:56\nMahtavaa että olet vienyt koko projektin läpi, minusta ei siihen olisi... :) Ja tietenkin osallistun arvontaan!!\nMaria 14 November 2012 at 12:22\nToivottavasti onnetar suosii ja saan kirjasi ;) ja onnittelut kirjasta! :)\nMaija Haavisto 14 November 2012 at 12:37\nMinusta omakustanteiden taittaminen oli aina kivaa puuhaa (ja eräästä tietokirjastani tuli jopa helvetin tyylikäs), mutta markkinoinnissa on kieltämättä turhauttavan paljon työtä. Tosin työtä riittää edelleen about yhtä paljon, koska kustantajani on niin pieni (tietokirjakustantamoni on isompi, mutta itse olen silti hoitanut huomattavan osan markkinoinnista).\nSuosittelen lämpimästi lukemaan kirjan 1,001 Ways To Market Your Book. Suuri osa neuvoista ei sovellu Suomeen ja osa on vanhentunutkin, mutta vaikka vain 5 % kolahtaisi oman kirjasi kohdalle, siinä on jo paljon tosi hyödyllisiä vinkkejä.\nJos voitan kirjasi, niin arvostelen sen kyllä blogiini. Pidän kovasti kirahveista.\nElina V 15 November 2012 at 07:47\nMinäkin varmaan tykkäisin, jos osaisin :D Mutta toistaiseksi en osaa, joten koin projektin kauhistuttavana. Tykkään kirjoittaa, suunnitella, tehdä kuvia jne. mutta tuo "tekninen" osuus oli tosiaan kauhistus ;)\nSinä sen sijaan varmasti osaat, joten ymmärrän että silloin voi nauttia työstä ja revitellä, kun tietää mitä tekee eikä tarvitse pelätä, että kaikki menikin puihin ;)\nKiitos myös tuosta kirjavinkista - ehdottomasti kiinnostaa!\nMine 15 November 2012 at 01:15\nYrittänyttä ei laiteta. Mukana ollaan!\nKatri 15 November 2012 at 04:02\nKirja kiinnostelee, joten arvonnassa mukana! :)\nTuija / Pikkurilli 15 November 2012 at 04:07\nOsallistun arvontaan. Oliko wsoy:n palaute todella "sarkastisen ivallista" ja "vittumaista" vain liiotteletko? Luulin, että kustantamot lähettävät yleensä muodollisen kohteliaita tyrmäyskirjeitä. Mutta jos veemäistä, niin hyvä että pystyt kuitenkin hyödyntämään palautetta.\nElina V 15 November 2012 at 07:53\nKyllä oli eli en liiottele lainkaan. Kenties jopa kaunistelin. Sain aanelosen täydeltä kritiikkiä ja siinä ei rehellisesti sanottuna ollut yhtään positiivista sanaa kässäristäni. Siitä sai jopa kuvan, että olen röyhkeä, kun edes kehtasin lähettää sen heille :D\nOlen kuitenkin ymmärtänyt, että vain harva saa palautetta ja jos saakin, niin harvemmin mitään hyvää (ellei ole Paasilinna jne.) eli palautetta saavat käsittääkseni ne, joilla koetaan olevan edes vähän potentiaalia. Olen kirjoittanut tästä aiemmin toiseen blogiini ja silloin opin tästä aiheesta enemmän.\nNormaalistihan kustantamoilta ei käsittääkseni saa edes palautetta. Tulee vain se normi-ilmoitus, että "ansioistaan huolimatta käsikirjoituksenne ei mahdu julkaisuohjelmaamme" jne.\nSaa korjata, jos olen väärässä. Eli en liioittele enkä vääristele asioita blogissani. :)Jos löydän palautteen vielö jostain, niin voin harkita sen kopsaamista tänne. Myönnän toki, että kun ensimmäisen kerran luin palautteen, ei ollut itku kaukana.\nTuija / Pikkurilli 15 November 2012 at 11:20\nIkävä juttu. Voin ymmärtää, että tuntui pahalta.\nSanna / Luettua 15 November 2012 at 04:32\nMinäkin olen mielelläni mukana arvonnassa!:)\nPetra 15 November 2012 at 04:44\nArvonnassa mukana! :) http://petrannika.blogspot.fi\nKuutar 15 November 2012 at 05:12\nKirjasi kiinnostaa kovasti ja olen myös mukana arvonnassa. :)\nElina V 15 November 2012 at 07:44\nKiitos teille ihan kaikille kommentojille - ja onnea arvontaan paitsi niille, jotka erikseen ilmoittivat, että eivät ole mukana arvonnassa <3\nEli kommentoida saa, vaikkei osallistuisi arvontaan :D\nKiitän nyt kaikkia näin yhteisesti, ettei tule kenellekään paha mieli, kun vastaan vain osaan kommenteista. Kaikki kommentit ovat kuitenkin yhtä arvokkaita, ettäs tiedätte :)\nVillasukka kirjahyllyssä 15 November 2012 at 08:06\nMinäkin osallistun arvontaan, kirja kiinnostaa :)\nSirokko 15 November 2012 at 09:18\nKustantamo on sentään siis lukenut kässärisi,ja vielä paneutunutkin siihen ja jopa vaivautunut arvostelemaan..puoli voittoa -pitää kai ajatella noin kun kyseessä ei ollut mikään seksiä tai julkkispaljastuksia tihkuva 'myyvä' kirja. Minua kyllä kiinnostaa ihan hirveästi, kokeilen arpaonnea..\nIrmastiina 15 November 2012 at 09:24\nhdcanis 15 November 2012 at 10:33\nKokeillaan arpaonnea, kyllä tuo luettavalta kirjalta kuulostaa :)\nAnna J/ Matkalla Mikä-Mikä-Maahan 15 November 2012 at 12:57\nOnnea suuren urakan loppuun saattamisesta ja kovasta uurastuksesta! Toivotan onnea lukijoiden metsästykseen! :)\nP.s. Jos arpaonni ei suosi, mistä voisin löytää teoksesi? Ihan mielenkiinnosta haluaisin ainakin vilkaista, jos en nyt aivan ostaa!\nElina V 27 November 2012 at 01:54\nKiitos mielenkiinnosta :) Kirjaa saa valitettavasti ainakin toistaiseksi vain nettikaupoista. Tässä on suora linkki listaan, josta näet ostopaikat.\nAinakin Amazonin kautta kirjaa pääsee hieman selaamaan netissä. :)\nAnonymous 16 November 2012 at 02:57\nUnelma 16 November 2012 at 08:32\nMukava kuulla sinusta. Sinun kirjasi olisi kyllä pakko lukea, pian tulee neljä vuotta siitä, kun aloin blogissa lukemaan ajatuksiasi. On tehnyt niin hyvää vanhan horiskon aina välillä tuulettaa ajatuksiaan sinun juttujasi lukemalla. :-)\nAnonymous 17 November 2012 at 06:28\nTörmäsin esikoiseesi jossain, en enää muista missä... Kiinnostuin tarinasta ja kansikuvasta, mutta en vielä ostanut kirjaa. Oli niin hauskaa, kun myöhemmin tajusin, että kirja onkin Sinun kirjoittamasi :)\naimarii 17 November 2012 at 08:07\nBlogissasi pistäydyn silloin tällöin ja yleensä silloin luen monta postausta kertaheitolla. Kirjastasi olen ollut kiinnostunut. Kyselin lainastoista(kahdesta) ei ollut ainakaan toistaiseksi. Tottakai mielelläni kokeilen arppaonneani, eihän sitä koskaan tiedä onnettaren aivoituksia.\nanna kukka 17 November 2012 at 09:41\nAnsu 17 November 2012 at 11:19\nTahtoo mukaan arvontaan sillä sen verta lukutoukka olen. Toisessa blogissasi käyn aina silloin tällöin ja tämä olikin uusi blogi...pitääpi lukea nämäkin postaukset. :)\nkaari3 17 November 2012 at 15:07\nAnnan Onnettaren suosia toisia, kas, olen niin suurisydäminen ihminen, heh heh. (Ja sitä paitsi minulla se jo onkin! Ja tykkäsin kovasti.)\nAmalia 18 November 2012 at 04:16\nMinä olen joukon jatkona kärkkymässä kirjaa :)\nisopeikko 18 November 2012 at 11:31\nTäällä on peikko. Se viisoo kourallaan ja koettaa olla huomattu vaikka onkin piilossa. On hyvä että tehdään kirjoja. Ne ovat tärkeitä.\nLiplatus 19 November 2012 at 03:04\nIhailen rohkeuttasi, että kirjoiti kirjan. Ei varmaan ole mutkatonta tuo tekniikka puoli.\nVälillä haahuilen, joskos jotain kirjoittaisin, mutta miten tällainen typoilija ilkiää mitään isompaa jälkeä jättää paperile. Hyvä kun jotain saan räpelleltyä blogiini...\nKirjoittamisen alkeetkin pitäisi ensin opetella.\nLiplatus 25 November 2012 at 02:12\nSelma 19 November 2012 at 15:32\nNo hertsi leijjaa,, toki arvontaan mukaan rynnistän ;D\nRoz 20 November 2012 at 00:18\nTietenkin haluan osallistua arvontaan!!\nAllu 23 November 2012 at 04:06\nWow, hienoa, osallistun!\nMarke 25 November 2012 at 04:54\nOlipa hienoa löytää blogiisi SisuPetalin blogin kautta. Linkitän sinut seurattaviin blogeihini. Omasi on todellla mielenkiintoinen ja ajankohtainen myös minulle. Onnea ja menestystä kirjallesi, joka vaikuttaa todella kiinnostavalta.\nOlen siis mukana arvonnassa:)\nMillan 28 November 2012 at 05:02\nMää kans, kiitos :)\nNafisan 28 November 2012 at 11:03\nVelma 29 November 2012 at 03:31\nPaula / Luen ja kirjoitan 29 November 2012 at 09:56\nOsallistun arvontaan. Onneksi vielä ehdin!\nB. N. 29 November 2012 at 11:27\nMinäkin osallistun! Olen aina välillä käynyt blogissasi ja kirjasi kiinnostaa. :)\nAnonymous 30 November 2012 at 13:31\nMukana kivassa arvonnassa. minttu47


Laattaleikkuri 460mm Wolfcraft TC 460 | Tooloutlet.fi\nAlviton hinta: 37,82 €\nSuositushinta: 68,42 €\nSaksalaisen Wolfcraftin kompakti laattaleikkuri pienille kaakeleille, leikkauspituus enintään 460 mm ja materiaalin paksuus 4–10 mm. Muovinen liukulaakeri, ovaalinmuotoiset kiskot ja 2 kartiokärkeä 45° ja 90° helppoon leikkaamiseen ja viistämiseen. Ohjainkiskot kulmavasteelle 45°:een saakka, toisto- ja vinoleikkauksille. Korkealuokkaisen Made in EU laadun ansiosta tuotteella on 10 vuoden takuu.\n105,90 € 152,50 €\nWolfcraft 5559000 / W5559000 / 5559 saneerausleikkuri / kaakelileikkuri Wolfcraft TC460\nTC 460 on ihanteellinen apuväline pienempien kaakeleiden asennukseen. Wolframikarbidista valmistetun leikkauspyörän avulla leikkaat vaivatta kaakelit, joiden pituus on enintään 460 mm ja materiaalin paksuus 4–10 mm. Muovisten liukulaakereiden, ovaalinmuotoisten kiskojen ja 2 kartiokärjen avulla hyödynnät helpon leikkauksen ja vapaan näkymän leikkausalueelle. Lopuksi kaakelit viistotaan kätevästi ilman asennon vaihtamista kahdella kartiokärjellä, jotka on asetettu 45 ja 90°:n kulmaan. Toimitukseen sisältyvät enintään 45°:n kulmavasteella varustetut ohjainkiskot toisto- ja vinoleikkauksia varten. Kaakelileikkuri on alumiiniprofiilista valmistetun pohjalevyn ansiosta kevyt. 1,7 kg:n omapainosta huolimatta se on silti vakaa ja vääntöä kestävä. Se mahdollistaa parhaan tarkkuuden ja leikkurin helpon kuljetuksen. Leveämmille kaakeleille voit käyttää kahta mukana toimitettua materiaalialustaa, jotka on helppo asettaa pohjalevyyn. TC 460 -leikkuria on helppo käyttää sekä vasemmalla että oikealla kädellä.\nKompakti leikkuri pienemmille kaakeleille, leikkauspituus enintään 460 mm ja materiaalin paksuus 4–10 mm\nLiukuva leikkaus takaa tasaisen piirtokuvan\nHelppo viistää: kahden kartiokärjen avulla, 45° tai 90°\nMiltei huoltovapaa, tarkka ohjaus muovisen liukulaakerin ja ovaalinmuotoisten kiskojen avulla\nKestävä ja pitkäikäinen alumiiniprofiilista valmistetun, vääntöä kestävän pohjalevyn ansiosta\nVapaa näkymä työskentelyalueelle takaa kontrolloidun ja tarkan työstön\nErgonominen kahva miellyttävään käsittelyyn, sopii vasen- ja oikeakätisille\nKorkealuokkaisen Made in EU laadun ansiosta tuotteella on 10 vuoden takuu\nMitat (L x S x K): 240 x 640 x 240 mm\nPaino: 1,72 kg\nMaks. leikkuupituus: 460 mm\nLeikkuuleveys vasteen kanssa 50–155 mm\nLaatan paksuus: 4 - 10 mm\nLaattaleikkuri Wolfcraft TC 460\nLeikkauspyörä volframikarbidia (kovametallia), Ø 15 mm, reikä 6,1 mm\nPyydä tarjous: Laattaleikkuri 460mm Wolfcraft TC 460


Yrittäjä-Mikon tarina - UKKO Work\nTässä on Mikko. Mikko on ahkera suomalainen siivousyrittäjä. Harrastaa vapaa-ajallaan jalkapalloa ja kalastusta. Tai harrasti aikaisemmin. Nykyään Mikko on oikea yhteiskunnan tukiranka. Hän maksaa veroja vähän keskimääräistä enemmän, luo lisäarvoa ja työllistää ihmisiä.\nMikko on yksi niistä ihmisistä, jotka tulevat pelastamaan tämän maan. Mikko ja kymmenet tuhannet muut pienyrittäjät tulevat työllistämään seuraavien vuosikymmenten aikana yhä kasvavan joukon suomalaisia. Isot yritykset ”tehostavat toimintojaan”, mutta Mikko se vaan palkkaa lisää ammattilaisia.\nMikko hoitaa hommansa viimeisen päälle oikein ja rehellisesti. Työntekijät saavat palkan ajallaan ja pääsevät työskentelemään kunnon välineillä. Tämän vuoksi työntekijät pitävät Mikosta.\nSitoutuneet työntekijät pitävät Mikosta ja Mikko arvostaa heitä. Mikko kunnioittaa myös asiakkaitaan, sillä he mahdollistavat yrityksen toiminnan. Mikko ei pidä viranomaisista, jotka vaativat kolmannen asteen siisteysinsinöörin työturvallisuuskorttia. Mutta ei Mikko valita. Hän on suomalainen yrittäjä ja ylpeä siitä.\nMikolla on kuitenkin yksi iso ongelma. Vaikka asiat pyrkisi aina hoitamaan oikein, välillä sattuu ikäviä virhearviointeja. Uuden henkilön työllistäminen on aina riski. Uusi työntekijä kannattaa palkata vasta sitten kun on aivan pakko. Vasta sitten, kun tulevalle työntekijälle on varmistettu täyden päivän tunnit, voi rekrytoinnin aloittaa. Tämä tarkoittaa sitä, että Mikko itse tekee vähän pidempää päivää. Tai loppuvaiheessa melkein tuplasti pidempää päivää. Mutta ei Mikko työtä pelkää. Hän on yhteiskunnan tukiranka. Hänen ansiostaan Suomi saadaan nousuun. Kyllä vuodessa aina muutaman kuukauden voi tehdä 16 tuntista työpäivää. Ansaitulla eläkkeellä ehtii sitten lepäämään.\nTaloudellisten realiteettien lisäksi Mikko on oppinut, että rekrytoinnissa tulee olla äärimmäisen tarkka.\nMikko on kuullut tarinoita muilta yrittäjiltä, miten työntekijä on valehdellut työhaastattelussa, miten työpaikalta on kadonnut tavaroita tai työntekijän motivaatio on ajan myötä kadonnut pois. Saman alan yrittäjäkollega on oluttuopin ääressä tilittänyt siitä, miten työntekijä on uhkaillut liiton lakimiehillä ja saanut kiristettyä muutaman kuukauden lisäpalkan irtisanomisen yhteydessä. Pakko se on maksaa, koska rahat eivät riitä riitaiseen oikeudenkäyntiin. Mikko kyllä tietää, että tarinoissa on aina kaksi puolta, mutta tästä huolimatta hän on äärimmäisen tarkka työntekijän palkkauksessa.\nYrittäjä tekee itse\nMikko lukee jokaisen hakemuksen huolellisesti läpi, haastattelee kaikki potentiaaliset työntekijät, tarkistaa heidän suosituksensa ja vasta tämän jälkeen tekee päätöksen rekrytoinnista. Mikko on oman alansa ammattilainen ja tietää mitä hyvältä työntekijältä vaaditaan. Rekrytointiprosessi on pitkä ja välillä vähän puuduttava. Muutaman kerran illalla töiden jälkeen Mikon selatessa työhakemuksia on vaimo ”vähän” kyseenalaistanut työmäärää ja puhunut jostain ”yhteisestä ajasta”. Mikko on tuhahdellut takaisin, hän on yhteiskunnan tukiranka ja tämän maan tulevaisuus. Kyllä hän jaksaa ja kyllä se vaimokin varmasti ymmärtää. Rakkaudesta se hevonenkin potkii. Muutama työntekijä vielä lisää, niin toiminta on jo tarpeeksi suurta, eikä Mikon tarvitse tehdä niin pitkiä päiviä. Suomalainen yrittäjä on ikuinen optimisti. Muutama vuosi vielä, niin koittaa valoisammat ajat.\nJa onhan niitä vastoinkäymisiäkin mahtunut matkan varrelle. Muutama vuosi sitten iso asiakas kilpailutti siivouspalvelut ja päätyi jättikokoiseen kansainväliseen kilpailijaan. Tarjous oli halvempi. Mikkoa vähän ihmetytti, koska hänen hinnoittelunsa on jo äärimmilleen kiristettyä. Onneksi ihmettelyyn ei ollut kovin paljon aikaa, sillä piti lähteä hankkimaan uusia asiakkaita. Kärsivälliselle vaimollekin piti vähän selitellä, minkä vuoksi tässä kuussa ei nostettaisi palkkaa. Eihän suomalainen yrittäjä lomauta työntekijöitä, ennen kuin on otettu vähän lainaa ja jätetty oma palkka maksamatta.\nMikon alaiset kunnioittavat häntä. He pitävät Mikkoa luotettavana ja ovat tarvittaessa valmiita tukemaan häntä. Sairaslomien ja kesälomien aikaan kaikki työt on saatu hoidettua, kun muut ovat ottaneet ekstrakeikkoja. Ylityökorvaukset kuitenkin tekevät hommista melkein kannattamattomia, joten Mikko on ahkeraan tapaan hoitanut tällöin hommia mahdollisimman paljon itse. Kyllä terve mies työtä tekee. Ja Mikkohan on terve. Ei ehkä niin terve kuin aikaisemmin. Silloin kun aikaa riitti kalastamiseen, lenkillä käymiseen ja harrastefutikseen. Ja on välillä vähän stressiä ja hengenahdistusta ja vatsakipuja ja muuta pientä. Mutta kyllähän niitä ehtii selvittelemään myöhemminkin. Vaikka sitten kun yritys on vähän vielä kasvanut…\nSuomalaisen yrittäjän loppu\nTiedätkin jo varmaan tarinan lopun. Tai ainakin yhden niistä. Lähipiiristäsi löytyy varmaan lukemattomia tällaisia tarinoita. Suomalaiset yrittäjät ovat raudanlujaa tekoa, mutta myös äärimmäisen jääräpäisiä. Mistään turhasta ei haluta maksaa ja kaikki tehdään itse. Lopputuloksena Mikon tarinassa voi olla jokin seuraavista:\nMikon vaimo jättää hänet, koska Mikko on tehnyt viimeiset kolme vuotta töitä ympäri vuorokauden eikä ”yhteistä aikaa” ole ollut lainkaan.\nMikko saa burnoutin ja yritys menee konkurssiin, koska asiat eivät hoidu ilman häntä.\nUseampi asiakas lopettaa yhteistyön ja Mikon verot menevät ulosottoon ja yritys konkurssiin.\nMikko jatkaa samalla tavalla, yritys kasvaa ja Mikko saa sydänkohtauksen kymmenen vuoden päästä.\nMikko on poikkeusyksilö, joka ei tarvitse lainkaan unta. Hän selviää kaikesta, myy yrityksensä, saa eläkerahat, muuttaa Fuengirolaan ja alkoholisoituu.\nTätä kyseistä ”Mikkoa” ei oikeasti ole olemassa. Mikkon on tätä rekrytointikurssin esittelyä varten keksitty hahmo. Mutta tällaista on suomalaisen yrittäjän arki karuimmillaan. Sinä tiedät sen parhaiten. Me UKKO Workissa arvostamme suomalaisia yrittäjiä. Mekin tiedämme millaista yrittäjänä oleminen parhaimmillaan ja pahimmillaan on. Tunnemme vatsanpohjassa sen ylpeyden tunteen, kun saa ison projektin maaliin. Ja toisaalta ne aamuyöhön venyneet tunnit toimistolla kylmän pizzan ja hohtavan näytön äärellä, kun deadlinet puskevat päälle ja vastuu on ainoastaan itsellä.\nMe UKKO Workissa haluaisimme auttaa Mikkoa ja suomalaisia yrityksiä menestymään. Ennen UKKO Workin perustamista loimme UKKO.fi:n, jonka avulla yksityishenkilö voi toimia yrittäjämäisesti. Nyt tarjoamme palvelua, jonka avulla Mikko voi työtaakan kasvaessa palkata keikkatyöntekijän vuokrasuhteeseen. Työmäärän yhä kasvaessa, työntekijä voi jäädä täyspäiväisesti Mikolle töihin.\nAutamme myös rekrytoinnissa. Etsimme oikeat henkilöt satojen joukosta ja tarjoamme heitä haastateltavaksi. Vain Mikko itse tietää, millaisia tekijöitä hän haluaa ja lopullinen päätös on hänellä. Me voimme kuitenkin vuosikymmenten kokemuksella löytää aina kolme hakijaa, joista yksi on täydellinen.\nKun Mikko antaa yhteystietonsa meille, me autamme häntä. Emme tee ihmeitä, vaan tarjoamme lisäkäsipareja silloin kun on kovin kiire. Näin yrittäjä voi keskittyä siihen missä hän on paras. Ja iltaisin voi keskittyä siihen usein mainittuun ”yhteiseen aikaan”. Kun elämä on tasapainossa, saa enemmän aikaan ja liiketoiminta kasvaa.\nSuomalainen yrittäjä on jääräpää\nTiedämme hyvin, että suomalainen yrittäjä on jääräpää, joka ei halua maksaa turhasta. Rekrytoinnitkin voi ihan hyvin hoitaa itse iltahommina niin kuin Mikko aiemmin.\nHaluamme auttaa suomalaisia yrittäjiä rekrytoimaan paremmin. Sen vuoksi olemme luoneet ilmaisen ”Rekrytoi paremmin”-verkkokurssin. Kurssi ei maksa mitään, eikä se sido mihinkään.\nKerromme kurssilla parhaat vinkkimme siihen, miten saat tehostettua rekryprosessia. Miten saat juuri oikeita hakijoita, etkä hukkaa aikaasi turhiin haastatteluihin tai hakemusten läpikäymiseen.\nOma aika on yrittäjän tärkein resurssi.\nMeillä on kymmenien vuosien kokemus sekä yrittäjänä, että henkilöstöpalvelualalla toimimisesta. Olemme tehneet satoja ja taas satoja työpaikkailmoituksia sekä haastatelleet tuhansia hakijoita. Tällä kurssilla kerromme parhaat vinkkimme. Jotta sinä säästäisit aikaa, rahaa ja saisit yritykseesi parhaat työntekijät.\nKirjaudu kurssille mukaan täyttämällä alla oleva lomake:\nIlmoittaudu mukaan ”Rekrytoi paremmin”-verkkokurssille:\nKurssi on ilmainen, eikä velvoita mihinkään.\nBy Olli Kopakkala| 2018-02-14T22:04:15+02:00 10.11.|Yleinen|0 Kommenttia


Suomella ei keinoja estää Estonian tutkimista - Kotimaa - Uutiset - MTV.fi\nSuomella ei keinoja estää Estonian tutkimista\nKotimaa Julkaistu 26.07.2000 11:50\nSuomella ei ole keinoja estää Estonia-aluksen hautarauhan loukkausta, jos sen tekee yhdysvaltalainen sukeltajaryhmä.\nSukellusaloitteen on tehnyt amerikkalainen Gregg Bemis Jr, jonka mukaan aluksen todellinen uppoamissyy ei ole selvinnyt.\n-Juridisesti Suomella ei ole tässä muita keinoja kuin vetoaminen ja paheksunta. Lisäksi voimme vedota siihen, että hanke ei sovellu moraalikäsityksiin, arvioi ulkoministeriön oikeudellisen osaston linjajohtaja Marcus Laurent tänään. Estonian hylky sijaitsee kansainvälisillä vesillä Suomen aluevesien ulkopuolella.\n-Estonia on kuitenkin Suomen talousvyöhykkeellä. Tämä merkitsee, että sukeltajaryhmä ei voisi millään tavoin hyödyntää hylkyä taloudellisesti, Laurent täsmentää. Estonian hylyn hautarauhasta on tehty kansainvälinen sopimus. Sen alkuperäiset allekirjoittajamaat ovat Suomi, Ruotsi ja Viro.\nSopimus ei kuitenkaan näyttäisi sitovan Bemisin ryhmää, sillä Yhdysvallat ei ole allekirjoittanut sopimusta. Ruotsalainen uutistoimisto TT kertoi kesäkuun lopulla, että Bemisin ryhmä on päättänyt aloittaa tutkimukset laivan uppoamisesta elokuun alussa.\nOnnettomuustutkintakeskuksen johtaja Kari Lehtola muistutti tänään, että julkisuuteen tulleen oletuksen mukaan amerikkalaisryhmä saattaa aloittaa sukellukset jo tuotakin aiemmin.\nRuotsin ministeri vetosi kirjeellä\nUlkoministeriön Laurent kertoo, että Suomen viranomaiset ovat olleet sukellushankkeeseen liittyen yhteydessä Yhdysvaltain edustajiin Helsingissä.\n-Olemme ilmoittaneet katsovamme, että kaikenlainen toiminta viimeiseksi leposijaksi määritellyllä alueella rikkoo hautarauhaa. Siksi se on katsottava epäystävälliseksi teoksi. Laurent kuitenkin muistuttaa, että Yhdysvaltain viranomaiset eivät vastaa sukellushankkeesta. Se on mm. Titanic-tutkijana tunnetun Bemisin yksityinen aloite.\nRuotsissa Estonia-asiasta vastaava ministeri Mona Sahlin vetosi heinäkuun puolivälissä kirjeellä Bemisiin. Sahlin kirjoitti, että Ruotsin hallitus vastustaa voimakkaasti aikeita sukeltaa Estoniaan. Ruotsi kuitenkin luopui aikomuksesta painostaa Yhdysvaltoja vetoamaan Bemisiin. Bemis on moneen otteeseen korostanut, että hautarauhasopimus ei sido häntä. Hän on kuitenkin luvannut, että sukeltajien ei ole tarkoitus etsiä tai millään tavoin häiritä aluksen syvyyksiin mukanaan viemiä vainajia.\n-Vaikka Bemis toteaa, ettei hänellä ole tarkoitus häiritä Estonian vainajia, sukellushanke rikkoo koko sopimuksen keskeistä kohtaa hyvin merkittävästi. Sopimuksen ensimmäinen ja tärkein kohde on hylyn ja sen ympäristön pitäminen viimeisenä leposijana, Laurent painottaa.\nMikäli amerikkalaisryhmä aikoo tutkia hylkyä, sen täytyisi Kari Lehtolan mukaan operoida sellaisen maan rannikolta käsin, joka ei ole liittynyt Estonian hautarauhasopimukseen. Estonia upposi syyskuussa 1994. Sen mukana menehtyi 850 ihmistä, joista yli 500 oli ruotsalaisia. Hukkuneiden joukossa oli myös 280 virolaista, 10 suomalaista, 12 venäläistä ja 6 norjalaista.\nHaloselta surunvalittelut Concorde-turmasta Kirkko vetoaa köyhien puolesta


Mannhai: "Under the Sign of the Wolf". | Metallimusiikki.net\nMannhai , jonka kokoonpanoon kuuluu laulaja Pasi Koskinen (entinen Amorphis-yhtyeen jäsen, tuttu myös Ajattara-yhtyeestä), on saanut valmiiksi “Under the Sign of the Wolf” -levyn. Kyseessä on split-single, joka on bändin tekemä tribuutti Pentagram-yhtyeelle. Split-levyn toisen puoliskon teki kotimainen doom metal -bändi Reverend Bizarre. Molemmat bändit tekivät levylle yhden Pentagram-coverin. Kiekkoa voi yrittää hankkia Doom-Dealerin kautta. “Under the Sign of the Wolf “ -kiekosta on tehty vain rajoitettu 1000 kappaleen painos.\nMannhai kertoo nettisivuillaan “Under the Sign of the Wolf” -julkaisusta seuraavasti:\nBoth of the bands do one Pentagram cover song on this vinyl released by The Church Within Records. Jürgen Hendlmeier has produced Mannhai’s version of the 70’s classic Forever My Queen at Kick out the Jams!-studios.\nBändin viimeisin CD-julkaisu, “Hellroad Caravan”, laskettiin vapaaksi Euroopan-mantereella viime kesäkuun 26. päivä Dockyar 1:n kautta. Kiekko äänitettiin Jive Studioilla Helsingissä ja bändi kuvailee sitä kertomalla sen olevan aikaisempaa tuotantoa raskaampi ja kitaravetoisempi.\nMannhain “Spaceball”-niminen single-levy ryömi Suomen singlelistan sijalle n:o 1 viime tammikuussa.\nMetallimusiikki.netin Pete julkaisi tämän artikkelin. Selaat juuri osion Metallimusiikki sisälle ahdettuja julkaisuja. Juttu liittyy tavalla tai toisella bändiin tai bändeihin mannhai. Klikkaamalla bändin nimeä saat avattua muutkin siihen kytketyt kirjoitukset.


Meččyniekan Syväin - Metsästäjän Sydän: HS: Suomi aikoo karkottaa Alzheimeria sairastavan karjalaisvanhuksen\nHS: Suomi aikoo karkottaa Alzheimeria sairastavan karjalaisvanhuksen\nSuomi aikoo karkottaa Alzheimeria sairastavan karjalaisvanhuksen\nKarjalainen Ljudmila Markianova ei muista aina edes nimeään. Viranomaisten mielestä hän silti pärjää niin hyvin yksin, että hänet voidaan karkottaa.\nKAUPUNKI 14.2.2016 2:00 Päivitetty: 14.2.2016 12:08\nTällainen ihminen voidaan karkottaa Suomesta, koska hän ei välttämättä tarvitse apua selvitäkseen:\n”Ei osaa pyytää vettä, ei ruokaa, ei osaa syödä ilman apua, tarvitsee apua peseytymisessä, pukeutumisessa, riisuutumisessa. Ei osaa enää puhua normaalisti. Ei osaa enää kirjoittaa nimeään. Vuorokauden ajat sekaisin. Eksynyt useita kertoja, tuotu poliisin mukana kotiin. Eksyy jo sisätiloissa.”\nTeksti on 74-vuotiaan Ljudmila Markianovan lääkärinlausunnosta, jonka neurologi kirjoitti Suomessa tammikuussa. Diagnoosi oli jo tiedossa: nopeasti edennyt Alzheimerin tauti.\nMarkianovan ainoan lapsen Elena Adelin perheen koti on Vantaalla. Yli kaksikymmentä vuotta Suomessa asunut tytär on hädissään, sillä äiti on päätetty karkottaa Petroskoihin.\nOleskelulupaa hakiessa tuli jo kielteinen päätös. Sellainen tuli myös hallinto-oikeudesta, johon oleskelulupapäätöksestä valitettiin. Nyt Adel valittaa korkeimpaan hallinto-oikeuteen.\n”Äidin lähettäminen Venäjälle olisi heitteillejättö. Tai kuolemantuottamus”, sanoo tytär, Suomen kansalainen.\nSuomessa aikuisen lapsen side vanhempaansa on tuskin koskaan peruste päästä Suomeen.\nVuosikymmenen alussa isovanhempien asema oli paljon esillä, kun lehdissä kirjoitettiin egyptiläisen Evelina Fadayelin ja venäläisen Irina Antonovan kohtalosta. Poliitikot vaativat päätöksiin inhimillisyyttä.\nMikään ei muuttunut. Perhesiteen perusteella ”muu omainen” sai viime vuonna oleskeluluvan 14 prosentissa tapauksista. Suomen kansalaisten omaisten kohdalla hyväksymisprosentti on alle kymmenen.\nNämäkin luvut ovat yläkanttiin, sillä ”muuksi omaiseksi” luokitellaan yksi isovanhempia suurempi ryhmä: alaikäiset, jotka tulevat jo Suomessa olevan alaikäisen sisaruksensa luo.\nKansainvälistä suojelua saavan lapsen sisaruksille myönnetään oleskelulupia. Isovanhemmat saavat sen sijaan oleskelulupia vain erittäin harvoin.\n”Ihmisen pitää joutua kohtuuttomaan tilanteeseen, jotta oleskelulupa myönnettäisiin”, selventää ylitarkastaja Leena Turku Maahanmuuttovirastosta.\nIsovanhemman pitää joko olla asunut tiiviisti osana perhettä aivan hiljattain tai hänen täytyy olla täysin riippuvainen omaisestaan.\nMuidenkin perheenjäsenten ehdot ovat muuttumassa tiukemmiksi, jos hallituksen suunnitelmat perheenyhdistämiseen liittyvistä tulorajoista toteutuvat. Muutokset koskevat myös Suomen kansalaisia, jotka haluavat saada luokseen vaikka puolison tai lapsen.\nElena Adel toivoo vielä uutta oikeuden päätöstä, koska äidin terveys huononee niin nopeasti. Tyttären mukaan äitiä ei kerta kaikkiaan voi jättää omilleen.\nKun Adel on töissä, anopistaan pitää huolta Adelin puoliso, Olli Jantunen. Yksin Ljudmila Markianova ei muista juoda – tai tajua, miten vesihana toimii.\n”Yhtenä päivänä hän kysyi minulta: ’kenen tyttöjä sinä olet’. Hän puhuu välillä sekaisin kolmea kieltä. Puhe on sellaista puuroa, että jopa minun on välillä vaikea tajuta mitä hän tarkoittaa”, Adel sanoo.\nKieli oli ennen Markianovan erityisalaa. Hän on karjalan kieltä tutkinut ja kehittänyt professori, joka on palkittu useasti myös Suomessa. Karjalan ja venäjän lisäksi hän on puhui sujuvaa suomea. Työ toi hänet usein matkoille tänne, viimeksi tekemään suomi–karjala-sanakirjaa.\nEnsimmäiset merkit sairaudesta saatiin vuonna 2011. Sen jälkeen se on pahentunut nopeasti. Ensin Markianovasta piti Venäjällä huolta Adelin isä. Kun isä kuoli vuonna 2013, tytär toi äitinsä Suomeen. Venäjällä läheisiä ei enää ole.\nPetroskoissakin on vanhainkoteja, mutta Markianovan pääsyn sinne estää se, että hänen tyttärensä asuu Suomessa. Jos ihminen ei enää itse pysty hakemaan paikkaa hoitolaitoksesta Venäjällä, sitä voi hakea vain hänen omaishoitajakseen rekisteröity ihminen. Omaishoitajaksi taas ei kelpaa ulkomailla asuva.\nPetroskoin versio kotihoidosta tarkoittaa sosiaalityöntekijän käyntiä 1–3 kertaa viikossa. Se sopii ihmiselle, joka on vielä niin hyvässä kunnossa, että pystyy itse tekemään ruokansa.\nAdel on asunut Suomessa 1990-luvun alusta asti ja hänen koko elämänsä on täällä: vakituinen työ ja puoliso. Sekä hänellä että puolisolla on lapsia.\n”Jos äiti todella karkotetaan, en tiedä mitä teen.”\nkarelian bear dog - "karelian" bear-dog kaiju\n"Työttömille lisää keppiä"\nkul'tuuruero kolautti Lieksua\n"Suvakki" vai "Rasisti"\nadressi: Ljudmila Markianovan karkotuspäätös puret...\nHS: Suomi aikoo karkottaa Alzheimeria sairastavan ...\nRajalla: Suomalaisten tunnelmat romahtivat jo 2012...\nKarjalan kielen saaminen perustuslakiin - kansalai...\nBlade and Soul videjokiza\nen voinu olla nagramat\nKalevala - japanilaista musiikki\nKarjalaisten laulu musiikkivideo Osmo’s Cosmos sov...\nrahvahan alguhpano -tuumailuo\nŠemeikka lemminkäz-karjalazsterejotyyppi Juha-film...\nKiännä!: Maaseudun Tulevaisuuden Kantri-liitteen k...\nTuhukuun omii veressanoi\nKarjalan tasavaltaan suunniteltujen uraanikaivoste...\nHelmikuun sarjakuvablogi / Tuhukuun sarjiččaloggu:...


Gloomy Sunday: tammikuuta 2005\nEipä ole ennen tullut dyykattua, vaan kerta se on ensimmäinen.\nRoskia viedessä huomasin roskakatoksessa aivan hyvä kuntoisen bambuverhon, "konttorituolin", nojatuolin ja patjan. Ikeassa juuri katselin bambuverhoa, sellainen kun olisi oivallinen kesällä parvekkeelle (monella naapurillakin on). Nappasin siis sen mukaani. Työpöydän ääreenkin on ihan kiva saada tuollaisen "pulpettituolin" sijaan kunnollinen istuin pehmusteella ja jousella, sekin siis kotiin. Nojatuoli oli nahkaa ja sellainen typerä malli mistä en ole koskaan pitänyt, joten en minä sitä. Patjoja on varasto täynnä joten sekin jäi.\nMyöhemmin tosin huomasin, että tuolista puuttuu yhdestä pyöräparista toinen pyörä, mutta eipä se näytä mitään haittaavan. Jos jollain tälläinen pyörä on minulle lahjoittaa niin pistä ihmeessä viestiä. :)\nTulin tänään kotiin Vantaalta. Torstaina käytiin siskon kanssa Ikeassa shoppaamassa. Ikeassa shoppaaminen on aina yhtä päätöntä ja hervotonta. Tällä kertaa onnistuin pysymään aika hyvin suunnitelmissa eikä rahaakaan mennyt yhtään sen enempää kun suunnittelin (tosin budjetti oli hilattu korkeaksi). Sain sentään raahattua kaiken kotiin.\nEilen (perjantaina) vein siskon Heseen syömään tai no, ei se ihan siihen jäänyt. Heseen tuli myös serkkumme ja vanha kaveri ala-asteelta. Kävimme myös leffassa, Leppilampi on hot! ja vähän baarissakin. Sisko oli yllätyksestä mielissään. :)\nKotimatkalla onnistuimme hajoamaan ihan totaalisesti. Emmekä olleet edes kännissä. Juttu meni jotenkin näin... Bussi meni Mustin ja Mirrin ohi (eläinkauppa). Pohdin siinä sitten ääneen mitä mahtaisi käydä jos menisin nyt hakemaan eläinkaupasta kissanruokaa yhdistyksen piikkiin. Tähän mennessä heidän lista ensikodeista on ollut vähän vanha ja ovat soittaneet kissansijoittajalle tarkastaakseen, että minulla on valtuuksia hakea ruokaa. Vaan kun minun kissansijoittaja on lopettanut ja minä olen sen kissansijoittaja. Menisikö keskustelu siis jotenkin näin?\nElina: Terve, ottasin nää kky:n piikkiin.\nmyyjä: Sua ei ole tässä listalla, mun pitää soittaa ja varmistaa sun tiedot.\nElina: Joo, tässon numero.\nPuhelin soi taskussa.\nmyyjä: Täällä on *sejase* Mustista ja Mirristä. Tartteis tietää onko *tääjatää* ensikoti.\nElina: Tota nyt on vähän huono hetki, mä olen just Mustissa ja Mirrissä ostamassa kissanruokaa.\nTuohon loppuun sovellettiin tietenkin kaikki mahdolliset tavat miten tilanne voisi kehittyä. Vähän väsyneenä tästä saa niin hulvattoman, että ei kykene kävelemään kun mahaan koskee. :D\nsea 03:23 0 kommentti(a)\nYou are independent, but very\nbrought to you by Quizilla via blogilista\nvia Jani (joka on edelleen söpö ;)\nItse asiaan. Arvatkaa miten käy jos lukee tenttiin kaksi kirjaa kannesta kanteen ja yhden selaa 20 minuutissa hälyisessä aulassa juuri ennen tenttiä? Noh tietenkin vastaa vain siihen selattuun. :D\nTentti meni siis vähän huonosti. Kolme kirjaa kun ei edes kattanut koko tenttiä vaan kaksi kirjaa jäi kokonaan lukematta. Voi jee. Nyt aion silti tylysti olla ainenkin viikon lukematta yhtään tenttikirjoja. Kaksi tenttiä vajaassa kahdessa viikossa on tarpeeksi. Eiiiii jaksa!\nMinusta tuli kun tulikin kissansijoittaja.\nps. Mun elämä on ollut viime viikot aivan liian normaalia. Yäk.\nsea 10:51 0 kommentti(a)\nHöh! Ei mulla ole vieläkään sitä usb:ta enkä voi osallistua kuvin kivaa arpimuumiin! Btw. Jani, sä olet söpö tuossa vikassa kuvassa. Ja nysse poistaa mut pamauksesta kun sitä alkaa hävettää liikaa. ;)\nVoisin osallistua tähän meemiin silti tylsän kirjallisesti.\nEnsimmäinen kolaus (olin noin 3v.) on oikeassa silmäkulmassa, äiti nykäsi perunakuokalla. Liimattu. Seuraavalla kerralla, 5v., menin räpeltämään rikkinäistä pullonkaulaa ja sain palkkioksi viisi tikkiä peukaloon. Tämän avulla tunnistan edelleen kumpi on oikea ja vasen. Kolmannella kerralla olin 9v. ja riehuin liikaa serkkujen sohvalla. Pää pöydän kulmaan ja kolme tikkiä. Viimeinen, toistaiseksi, sattui muistaakseeni 1995. Kaaduin luistimet kädessä ja pam. Nenäpieli auki ja kaunoluistimen siksak poskessa. Liimaa.\nEi, emmä toheloi! :P\nKostoksi voisin pistää kiertoon oman muumimeemimiimin. (Se hiton usb tulee parin viikon päästä!)\nAsioita mitä osaat, mutta suurin osa ihmisistä ei osaa.\nLuetella planeetat kahdessa sekunnissa. Tehdä (melkein) spagaattin sivusuunnassa, mikä lie sen nimi onkaan.\nAsioita mitä et osaa, mutta suurin osa ihmisistä osaa.\nKertotaulu ja aakkoset englanniksi.\nSitten toivotaan, että joku menestyvä blogi lukee minua. ;)\nsea 20:41 0 kommentti(a)\nPäivitetään nyt sitten enemmän kun ei uneta. Tosin ei pitäisi mennä tähän unettomuuslankaan, kyllä se uni tulee kun menee petiin, vaikka joskus joutuukin pyörimään kauan (mikä on vittumaista).\nAlkuviikko (kirjoitetaanko alku ja loppu viikko yhteen vai erikseen?) on ollut aika hulinaa. Maanantaina heräsin ajoissa. Piti mennä sinne neurologille. Se meni ihan jees. Neurologi oli tosin vähän hassu (melkein sukua Kulkkaalle). Hirveä hössötys ja selitys. Huomasi, että hän on tottunut selittämään asioita mummoille tai muuten vaan hitaille. Ei minulla nyt niin paljoa enempää tietoa voi olla silmien ja aivojen yhteistoiminnasta? Silti selitys meni perille jo kaaviota piirtäessä.\nPäänsärkyni johtunee niska- ja hartiajumista. Näyt sitten jostain muusta. Sain lähetteen magneettikuvauksiin.\nKun tuolla aiemmin kitisin miten ihnottava oli täyttää sitä tunnepäiväkirjaa, niin jotain hyötyä siitä on ollut. Koko jutun ideahan on kai tunnistaa missä tilanteessa iskee mikäkin fiilis, miten sellaisia voisi välttää ja miten hölmöjä ajatukset on. Vaan minäpä hyödyin ihan muuten. Kirjasin noin viikko sitten siitä miten inhottavaa on kun herää niin myöhään. Tällä kertaa ei siis riittänyt, että herätessä vitutti. Vitutti myös hieman myöhemmin kun kirjasin sitä vitutusta ja uudelleen kun postasin siitä tänne. Jouduttuani pohtimaan tuota vitutusta niin monesti huomasin etten halua kokea sitä joka hemmetin "aamu". Niinpä olen sen päivän jälkeen herännyt aikaisemmin. :)\nVkloppuna heräsin joskus 13 aikaan ja tällä viikolla kahdesti kahdeksalta ja tänään 11.\nEilen oli sitten sossu (siksi aikainen herätys). Menin sinne hieman vittuuntuneella ja tympääntyneellä asenteella, palasin hihkuen. Sosiaalityöntekijä näki Kelan sivuilta, että määräaikainen työkyvyttömyyseläke päätökseni on tehty! Minä olen eläkeläinen!\nTästä on syntynyt ihmettelyä irkissä ja varmasti teistäkin moni nyt pudistelee päätään. Miten 26v. voi olla eläkkeellä? Miten niin eläke voi olla määräaikainen? jne.\nKelalla oli ennen tälläinen kun kuntoutustuki jolla meitä sairaita kuntoutettiin takaisin työhön (tai kouluun). Nyt Kela on muuttanut sen määräaikaiseksi työkyvyttömyyseläkkeeksi tai näin minulle joku selitti. Minun eläkkeeni kestää tämän vuoden, sen jälkeen tilanne arvioidaan uudelleen ja katsotaan olenko terve.\nJos minulta kysytään niin tahtoisin olla tällä eläkkeellä muutaman vuoden. Tietääkseni voin opiskella kohtalaisen normaalisti, joka olisi toiveeni. Tuskin jaksan vielä muutamaan vuoteen kuitenkaan opiskella täyttä määrää, että voisin olla opiskelija. Saati, että tahtoisin olla opiskelija, sillä opintotuella ei elä enkä ole kykenevä sekä opiskelijaksi, että työntekijäksi. Sitten kun siihen olen kykenevä voin hyvällä mielin lakata olemasta eläkeläinen. Siihen asti koen kuitenkin olevani vajaakuntoinen.\nJaahas, tuo saanee riittää nyt, asiaa olisi vaikka kuinka, mutta voisin vaikka kertoilla niitä myöhemmin. Tulee muuten liian pitkä ja sillisalaattimainen postaus.\nps. Ai niin, pitää toisen viulun painostuksesta ruukata vielä tuota tekstiä tummemmaksi. Onko viulu sokea vai miksi minusta kontrasti on ihan ok\nEi mun pitänyt päivittää vielä, väsyttää liikaa, mutta kun noi höhlät meni pistää tälläsen.\nsea 00:47 0 kommentti(a)\nMennessäni kauppaan huomasin, että joku oli unohtanut avaimensa postilaatikkoon. Meillä on siis alakerrassa postilaatikot jotka aukeavat kotiavaimella. Suljin postilaatikon ja nappasin avaimen mukaani. Sattumalta kyseessä oli seinänaapurini avain. Hips takaisin ylös ja pimpom. Naapuri oli hyvin yllättynyt ja kiitollinen. Yllättynyt lähinnä kai kun tuntematon ihminen tekee jotain tuollaista.\nMiten hän oli päässyt kotiin? Arvasin, että mietitte sitä. ;) Asunto on perheasunto joten oletan siellä asuvan jonkun muunkin.\nPitää sanoa, että talon hengestä oli hyötyä. Jos asukkaat eivät olisi niin tuttavallisia keskenään olisin minäkin saattanut jättää avaimen sikseen. Vaan jotenkin tuntui, että tässä talossa ei niin tehdä. :)\nsea 02:31 0 kommentti(a)\nSain eilen (ke) psykilta sellaisen "päiväkirjan" mihin kerätä eri tunnetiloja (siihen kirjataan missä, milloin, mitä tapahtui, mitä ajattelin jne). Hän antoi minulle yhden paperin, mihin mahtuu kuusi tapahtumaa. Kuusi?! Nauroin ja pyysin lisää papereita. :D\nTuollaisen kirjoittaminen on inhottavaa. En minä halua muistaa/muistella kun olin vihainen tai kun oli paskaa olotilaa. Haluan unohtaa sen heti kun se menee vain ohi. Paskoja oloja on niin paljon ja usein etten halua muistella vanhaa ja murehtia sitä oloa uudelleen. Sinällään siis hyvin ärsyttävä tehtävä, vaikka ymmärrän kyllä miksi tuollaista pitää täyttää.\nLuin tuossa äsken muiden päivittämiä blogeja ja tuli surullinen olo (juu, kirjasin sen tuohon "päiväkirjaan"). Kaikki suosikkiblogini päivittävät lähes päivittäin, ihan kuten minäkin ennen. Nykyään en vain keksi mitään sanottavaa. Kaikki päiväni ovat aivan samanlaisia. Herään iltapäivällä, notkun koneella, käyn ehkä kaupassa/kaupungilla, istun koneella, katson tv:tä, istun koneella ja menen nukkumaan. En tapaa ketään, en juttele kenenkään kanssa (en edes pahemmin irkissä), kaikki on vaan niin tylsää. Tahtoo sisältöä elämään.\nToinen mikä kiukuttaa on blogien ulkonäkö. Okey, bloggerit ym. ovat tietysti samalla kaavalla tehtyjä, mutta kaikki muut, mitkä on itse tehty. Suunnittelin eilen hienoa blogia itselleni, suunnitelmassani tosin minulla oli ihana mies joka väsäsi blogin minulle. Itselläni kun ei yksinkertaisesti ole kiinnostusta perus-html:n ulkopuolle. Ei jaksa keskittyä eikä innostua, en jaksa sitä pilkunviilaamista. Silti en pidä tästäkään.\nMiksi kaikki on taas niin hiton vaikeaa.\nÄlkää lähettäkö minulle mitään linkkejä kivoille sivuille jossa opetetaan tekemään hienoja kotisivuja. En kuitenkaan jaksa opetella. Jos taas haluat ihan vapaaehtoisesti tehdä minulle sivut (sellaiset kun minä haluan) niin ota ihmeessä yhteyttä. Etenkin jos olet oikein mukava, kiltti, pitkäpinnainen, söpö vapaa nörttimies Tampereelta. :P\nsea 01:57 0 kommentti(a)\nOlen jo monta päivää pohtinut tätä Aasian katastrofia, lukenut netistä tapahtumia, katsonut uutisia, lukenut muiden mielipiteitä blogeista. Harva on kuitenkaan kanssani täysin samaa mieltä. Sivusta osui ehkä lähimmaksi ja eräs "uutisia" välittävä blogi ehkä kauimmaksi.\nOlen lukenut monia typerä mielipiteitä siitä miten oli turistien omaa hölmöyttä lähteä Aasiaan, miten media huomioi vain länsimaalaisia unohtaen paikalliset, miksi ei kannata lahjoittaa rahaa (Suomessakin on köyhyyttä) ja miten tämä on vain yksi pieni onnettomuus Suomen kannalta eikä tästä pitäisi nostaa haloota.\nMinä olen erimieltä.\nMielestäni tämä on sekä kansallinen, että kansainvälinen katastrofi. Jollein jostain löydetä vielä satoja suomalaisia hengissä on tämä suurin onnettomuus sitten sotien. Eikä sotia mielestäni voi verrata tälläiseen, sodissa tappelevat ihmiset, tässä on kyse puhtaasti onnettomuudesta. Tavallisen Tanelin elämässä tämä näkyy. Aivan varmasti joku lasten tarhasta tai koulusta on ollut mukana, aivan varmasti työympäristöstä löytyy joku jota tämä koskettaa, jos ei muualta niin tuttavapiiristä tai pahimmassa tapauksessa omien sukulaisten keskeltä. Luojan kiitos minun korviini ei ole vielä kantautunut ketään tuttua jota tämä koskettaisi. Saas nähdä kun koulu jatkuu parin viikon päästä.\nJos lehdet olisivat läntänneet lööppiin "150 000 kuoli tsunamin iskiessä!" tasan yhtenä päivänä ei kukaan olisi tehnyt yhtään mitään. Mummot olisivat juorunneet, kahvihuoneessa olisi päivitelty, mutta siinä se. SPR olisi varmaan lähettänyt apua, mutta vain sen mitä tavallisessakin tilanteessa. Ketä olisi loppujen lopuksi kiinnostanut 150 tuhatta kuollutta toisella puolella maapalloa? Kuinka moni olisi lahjoittanut rahaa? Jättänyt uudenvuodenraketit ostamatta? Oikeasti. Kuinka moni teistä lukijoita lahjoitti rahaa Bamin maanjäristyksen sattuessa? Kuinka moni edes muistaa koko juttua ellei sitä olisi nyt nostettu pinnalle? En minä ainenkaan.\nTässä kohtaa media tuo esiin länsimaalaiset. Miksi?\nJos suomalaiselle kerrotaan, että Aasiassa kuoli 150 tuhatta se ei tunnu miltään. Jos lehdessä kerrotaan, että pari sataa suomalaista kuoli hyökyaalloissa se tuntuu. Kun tuodaan lehtiin henkilöhaastatteluja, rajuja kuvia, itkeviä ihmisiä ja orpoja lapsia alkaa ihmisten silmäkulmaan muodostua kyynel. Ihminen alkaa miettiä mahtoiko tuolla joukossa olla joku tuttu? Hei, minähän olen joskus lomaillut tuolla. Onkohan se hotelli vielä pystyssä? Mitenhän sen kivan matkaoppaan kävi? Entä sen ystävällisen kauppiaan? Tuolla rouvalla on saman ikäsiä lapsia kun minulla. Entä jos minä olisin ollut tuolla? Mitä jos minun poikaystäväni olisi kuollut?\nTuomalla aiheen lähelle, henkilökohtaiseksi, media saa ihmisen heräämään. Kun sopivalla hetkellä aletaan tv:ssä, radiossa ja lehdissä mainostaa tilinumeroita ja puhelinnumeroita joiden avulla voit antaa rahaa hyväntekeväisyyteen alkaa ihmisten lompakot heltyä. Jos näitä tarinoita ei tuotaisi näin lähelle ei ihmiset lahjoittaisi rahaa. Kuinka usein sinä olet lahjoittanut rahaa Afrikan lapsille? Lahjoititko rahaa nyt Aasiaan?\nMedialla on varmasti myös mielessä myyntitulot, en nyt väitä ettei sellaista tapahdu. Mutta jos ihmiset eivät kerran kestä tälläistä mässäilyä niin kuka hitsi niitä lehtiä ostaa? Kuka näitä uutisia tekee? Kuka niitä henkilöhaastatteluja antaa? Miksi uutisia tehdään? Kuka siellä median takana on?\nOn tietylla tapa rumaa haastatella sekavia turisteja lentokentällä. Enkä minä hyväksynyt sitä Lumikeron tapaa kiskoa paljasjalkaisesta pojasta ulos sitä "kamalaa", kun toisen naamasta jo näki miten hirveää on. Sen sijaan tänään tullut Tomi Jalosen haastattelu oli oikein asiallinen.\nTotuus kuitenkin on, että suomalaisen on paljon helpompi samaistua toiseen suomalaiseen kun indonesialaiseen. Jos rahaa halutaan saada on ihminen saatava heräämään (syyllistäminen on äärimmäisen tehokasta). Ja rahaahan Aasiassa tarvitaan, nyt ja myöhemmin.\nVoisimmeko surra tätä sekä kansallisena, että kansainväisenä katastrofina? Mahtuuko meidän sydämeen sekä suomalaiset, että aasialaiset? Lopuksi pakko todeta, koska meitä niin haukutaan turistien suremisesta... Emme me suomalaiset ole ainoita maailman ihmisiä. Eiköhän Thaimaassa surra thaimaalaisia (sekä ulkomaalaisia). Eivät ne thaimaan uhrit siis jää huomioimatta.\nsea 23:23 0 kommentti(a)


OP Helsinki on myös ikääntyviä asiakkaitaan varten | op.media\nOP Helsinki on myös ikääntyviä asiakkaitaan varten\nOP Helsingin operatiivinen johtaja ja Helsingin OP-Kiinteistökeskuksen toimitusjohtaja.\nDemokraatti.fi -sivustolla päätoimittaja Mikko Salmi kirjoittaa tärkeästä aiheesta – siitä miten vanhuksen muistisairaus tekee elämästä turvatonta ja vaikeuttaa asioiden hoitamista. Kaikilla ei ikävä kyllä tänä päivänä ole läheisiä huolehtimassa ja valvomassa vanhuksen etuja. Täysin aukottomia turvaverkkoja voi olla vaikea rakentaa, niin että voisimme välttyä kokonaan ikäihmisten kokemalta turvattomuudelta. Paljon on silti tehtävissä ihan meidän jokaisen kohdalla siinä, miten kohtaamme hädässä olevan vanhuksen arkipäivän tilanteissa ja tarvittaessa hankimme apua. Aivan liian usein luemme lehdistä tilanteista, joissa kiireiset ihmiset jättävät huomioimatta vaikkapa kadun varteen väsähtäneen kulkijan. Jokaisen elämä on yhtä tärkeä riippumatta siitä, toimiiko pää tai pankkikortti.\nMikko Salmi kertoo jutussaan tilanteesta, joka tapahtui OPn Hakaniemen konttorissa. Vanhus oli jonottanut palvelua vuoronumerolla, mutta ei ollut huomannut omaa vuoroaan. Asiakaspalvelussa on tärkeää reagoida myös poikkeaviin tilanteisiin arvojemme pohjalta ja asiakasta kunnioittavalla tavalla. Tässä tilanteessa OPn asiakaspalvelijamme tilannetaju petti, kun vanhusta kehotettiin ottamaan uusi vuoronumero, kun oma numero oli mennyt ohi. Tästä olen hyvin pahoillani ja käymme tilanteen läpi henkilökuntamme kanssa, osataksemme seuraavan kerran vastaavassa tilanteessa toimia paremmin. Asiakaspalvelu on ammatti, jossa tarvitaan lämmintä sydäntä ja aitoa ihmisistä välittämistä. Henkilöstömme tekee työtään suurella sydämellä, mutta virhearviointeja sattuu välillä jokaiselle. Voimme kuitenkin varmistaa, että otamme virheistämme opiksi.\nMuistisairaus voi nopeasti aiheuttaa vanhukselle tilanteen, jossa olisi tärkeää saada edunvalvoja auttamaan esimerkiksi raha-asioiden hoitamisessa. Usein tilanne ehtii mennä pahaksi ennen kuin edunvalvonnan tarpeeseen herätään ja vanhuksella saattaa olla suurikin määrä laskuja perinnässä. Edunvalvojan hakeminen on pitkä, useita kuukausia kestävä prosessi, joten on tärkeää toimia heti, kun edunvalvonnan tarve ilmenee. Läheisten rooli on merkittävä, sillä edunvalvonnan tarpeessa oleva ei usein itse tunnista tilannettaan. Elämän käänteitä ei voi ennakoida ja meidän kaikkien kannattaisikin tehdä oma edunvalvontavaltuutus jo hyvissä ajoin ennen kuin muisti pettää tai sairaus iskee. Valtuutettu henkilö toimittaa valtuutuksen maistraattiin vahvistettavaksi ja rekisteröitäväksi sitten, kun valtuuttaja tulee kykenemättömäksi hoitamaan asioitaan.\nKolmannen sektorin järjestöt tekevät paljon hienoa työtä vähempiosaisten tukemiseksi. OP Helsinki on pitkään tehnyt yhteistyötä Helsinki Mission kanssa, joka taistelee yksinäisyyttä vastaan pääkaupunkiseudulla. Helsinki Mission toiminnan keskiössä on nimenomaan ikäihmiset ja tarjolla on monenlaista apua keskusteluryhmistä tukihenkilötoimintaan. Aamuisin päivystää Aamukorva-puhelinpalvelu, jonne voi aamun pitkinä yksinäisinä tunteina soittaa. OP haluaa myös valtakunnallisesti olla mahdollistamassa ja tukemassa vapaaehtoistyötä ikäihmisten hyväksi. Paljon hienoja esimerkkejä löytyy hiiop100.fi -sivustolta, joka oli OPn lahja 100 vuotiaalle Suomelle vuonna 2017.\nOsuustoiminnan idea on asiakasomisteisuus – olemme olemassa vain ja ainoastaan asiakkaita, omistajiamme varten. Osuuspankit ympäri Suomea palvelevat, neuvovat ja opastavat ikääntyviä asiakkaita päivittäin pankkipalveluiden käytössä. Konttoriverkosto ajan saatossa väistämättä harvenee digipalveluiden käytön yleistyessä, mutta lupaamme palvella asiakkaita myös konttoreissa niin kauan, kuin sille on tarvetta. Pidetään huolta toisistamme ja puututaan tilanteeseen, jos huomamme pulassa olevan lähimmäisen. Se on meidän jokaisen tehtävä.


Winfest Kasino » TUPLAA talletuksesi 500€ saakka! » Lue arvostelu täältä\nEtusivu » Winfest\n2 syyskuuta 2021\nWinfest kutsuu kaikki pelaajat nauttimaan juhlavasta kasinotunnelmasta suuren pelivalikoiman ja mahtavien etujen kera. Jatkuvaan innovatiivisuuteen pyrkivä Winfest tarjoaa helppokäyttöisen pelialustan, josta löydät suosikkipelejäsi laidasta laitaan useilta kymmeniltä eri pelinkehittäjiltä. Winfest kasino arvostelussa pääset tutustumaan niin kasinon tarjontaan kuin bonusten kierrätysvaatimuksiinkin. Lähde tutustumaan Winfestiin, ja osallistu voitonjuhlaan jossa pelaajat pääsevät jahtaamaan paikkaansa voittajana monipuolisessa mutta samaan aikaan myös laadukkaassa pelivalikoimassa!\nLaaja ja monipuolinen tarjonta\nInnovatiivinen ja nopea\nWinfestin voitonjuhlat käyntiin tervetuliaisbonuksin\nWin Fest tarjoaa uusille pelaajille mahdollisuuden tuplata ensitalletuksen aina jopa 500 euroon saakka. Bonus sisältää 100 bonusprosentin sekä sen lisäksi kylkeen on lisätty vielä 150 ilmaiskierrosta kaupanpäällisiksi.\nPähkinänkuoressa Winfestin tervetuliaisetu sisältää 100% talletusbonuksen 500 euroon saakka sekä 150 ilmaiskierrosta.\nBonuksen avulla saat tallettaa haluamasi summan ja tuplata sen aina 500 euroon saakka. Ja koska bonusprosentti on suuruudeltaan 100, saat aina sen verran bonusrahaa kuin talletat. Eli mikäli talletat 50 euroa, saat 50 euron bonuksen. Mikäli haluat hyödyntää koko tarjouksen, tulee sinun tallettaa vähintään 500 euron summa. Päätös on kuitenkin loppupeleissä sinun, ja voit tallettaa sen verran kuin sinusta tuntuu sopivalta – kuitenkin vähintään 20 euroa.\nWinfestin bonus tulee kierrättää vähintään 35 kertaa ennen mahdollisten voittojen nostamista. Jos bonusta ei kierrätetä 14 päivän sisällä, bonusraha mitätöidään. Muistutamme lukemaan Winfestin bonuksia koskevat säännöt ja ehdot ennen tarjouksen lunastamista.\nVIP-ohjelma tarjoaa Winfestin lojaalisimmille pelaajille mahtavan tilaisuuden napata muitakin etuja aktiivisuutensa perusteella. Winfestin WinClub tarjoaa säännöllisiä etuja ja eksklusiivisia bonuspalkintoja VIP-tasolta toiselle. Kun pääset etenemään Winfestin VIP-tasoilla, pääset nappaamaan mitä parempia palkintoja. WinClubissa kerätään kolikoita, joiden perusteella taso ja niiden mukana tulevat edut määräytyvät.\nWinfestin pelit parhaimmilta pelitaloilta\nWinfest on kerännyt aikamoisen kokoelman alan parhaimpia kolikkopelejä ja pöytäpelejä. Pelejä tarjoaa monet tutut, sekä hieman tuntemattomammatkin pelinkehittäjät, jotka takaavat että pelit ovat sekä reiluja, mutta samaan aikaan myös hyvin laadukkaita. Jatkuvasti kasvava pelivalikoima on selkeä ja hyvin kategorioitu, mikä tekee omien suosikkipelien löytämisen vieläkin helpommaksi.\nAivan kuin satojen muiden, myös WinFestin pelivalikoimaa dominoi kolikkopelit ja niiden erilaiset variaatiot. Tarjolla on kaikista suosituimmat slotit sekä tuoreimmat lanseeraukset, mutta mukaan mahtuu myös niitä pelejä, jotka eivät ole välttämättä päässyt niin hyvin esille markkinoiden ja peliteollisuuden kasvaessa niin nopealla tahdilla. Hyvä ja erittäin kätevä lisä on kasinon alaosassa löytyvä lista, josta näet jokaisen pelinkehittäjän tarjoamat pelit yksitellen aakkosjärjestykseen listattuna. Winfest kasinon pelejä tarjoilevat muun muassa Big Time Gaming, Pragmatic Play sekä Play’n GO. Pelejä voi kategorioida puolestaan esimerkiksi ostotoimintojen, symboleiden sekä muiden ominaisuuksien mukaan.\nPöytäpelien osalta valikoima on myös kattava. Tarjolla on rulettia, blackjackia ja erilaisia pokeripelejä, joita voi halutessaan testata myös leikkirahalla niiden ollessa perinteisiä kasinopelejä livepelien sijaan. Tällä hetkellä Live kasinoa ei tältä kasinolta löydy, mutta ainakin Evolution Gamingin ja Pragmatic Playn pelejä tulee löytymään Winfestin pelivalikoimasta lähikuukausina. Päivitämme tarkempaa tietoa Winfestin livepelien valikoimasta kun se on mahdollista.\nLuotettavat ja turvalliset rahansiirrot\nWinfest tarjoaa nopean talletuksen, ja rahansiirrot siirtää tuttu ja turvallinen Trustly. Bonuksen lunastus onnistuu talletuksen yhteydessä, ja minimissään rahaa on mahdollista siirtää 20 euron edestä. Kasino on kirjannut talletuksen kestoksi 24 tuntia, mutta tavallisesti siirto tapahtuu vain muutamissa minuuteissa. Kotiutuksissa voi puolestaan kestää aina 1-2 arkipäivään, joka kannattaa ottaa huomioon.\nWinfest on luotettava nettikasino, joka pitää huolen pelaajien turvallisuudesta sekä SSL-teknologian että asianmukaisen pelilisenssin avustuksella. Korkealla teknologialla ja pitävillä palomuureilla varustettu Winfest varmistaa, että pelaaminen on turvallista laitteella kuin laitteella, ja raha siirtyy aina oikeaan osoitteeseen menipä se sitten kasinolle tai sieltä takaisin pelaajan pankkitilille. Kasino toimii Maltan pelilisenssin alaisena, joka samaan aikaan tarjoaa myös suomalaisille pelaajille verovapaat voitot.\nWinfestin loistava asiakaspalvelu\nWinfestillä on tarjolla kattava Usein Kysyttyä -osio, joka sisältää tärkeimmät kysymykset vastauksineen.\nMikäli vastausta ei tästä listalta löydy, voi kasinoon ottaa yhteyttä myös nopean Live Chatin välityksellä. Winfestin kasinotiimi auttaa 7 päivänä viikossa aina aamu kahdeksasta yömyöhään saakka.\nWinfest Casino kokemuksia\nWinfest on rakennettu taidokkaasti ja nerokkaasti. Kasino on erittäin käyttäjäystävällinen pelasit sitten tietokoneella tai miltei millä tahansa mobiililaitteella, ja sen selkeä sivusto ja paljon informaatiota sisältävä sivusto takaa, että kaikki tarpeellinen löytyy kasinolta käden käänteessä. Kasinon yksi lähtökohdista on olla mahdollisimman läpinäkyvä ja reilu, mikä antaakin kasinosta erittäin ammattitaitoisen kuvan.\nPerustettu: Kesäkuu, 2018


Operaattori aloitti testit: nopea nettiyhteys voidaan toteuttaa aivan uudella tavalla | Mobiili.fi\nErik Österman | Julkaistu 13.12.2017, klo 14:56\nYhdysvaltalaisoperaattori AT&T on ilmoittanut tekevänsä kaksi uutta kenttäkokeilua AirGig-teknologialla. AirGigin avulla asiakkaille on tarkoitus tarjota matalan hintatason internet-yhteyksiä, jotka käyttävät usean gigabitin siirtonopeutta. Mielenkiintoisena yksityiskohtana tukiasemat on sijoitettu sähköpylväisiin, joista tukiasemat ottavat myös virtansa.\nAT&T:n mukaan uusi teknologia tarjoaa huomattavasti perinteisiä mobiilitukiasemia nopeamman ja taloudellisemman tavan laajentaa mobiiliverkkoa. AirGig toimii matalakustanteisilla muoviantenneilla ja laitteilla, jotka voidaan asentaa osaksi voimaverkkoa koulutettujen työntekijöiden avulla vain viidessä minuutissa. Uudet tukiasemat voivat korvata paitsi nykyiset mobiilitukiasemat, myös maan alle kaivetut valokuituverkot.\nTulevaisuudessa AirGigin on mahdollista toimia kaikkialla voimalinjojen läheisyydessä, eikä teknologian maailmanlaajuiseen levittämiseen ole esteitä ainakaan teoriassa. AT&T on myös osoittanut mielenkiintoa teknologian käyttöönottoon ulkomailla, mistä syystä toinen kenttäkokeiluista sijoitetaan vielä julkistamattomaan kansainväliseen sijaintiin ja toinen Georgian maaseutualueelle.\nToistaiseksi AT&T ei ole ilmoittanut tarkkaa aikataulua suunnitelmilleen AirGigin kaupallistamisesta, mutta on paljastanut kenttätestien itsessään kestävän vielä useamman kuukauden. Tähänastisista tuloksista AT&T kertoo olevansa ”rohkaistunut ja innoissaan”.\nAlla on nähtävillä AT&T:n YouTubessa julkaisema esittelyvideo AirGigin toiminnasta.\nVoi ei, tästäkö alkaa taas operaattorien sumutus: 4G:tä yritetään myydä 5G:nä26.4.2017\nOperaattori sulki GSM-verkkonsa – eikä sitä lähes edes huomattu18.1.2017\nJättikauppa vahvistui: AT&T ostaa Time Warnerin 85,4 miljardilla dollarilla – muun muassa HBO:lle uusi omistaja23.10.2016\n13.12.2017, klo 15:56\n”Mielenkiintoisena yksityiskohtana tukiasemat on sijoitettu sähköpylväisiin, joista tukiasemat ottavat myös virtansa.”\nösterman: miten kuva, joka on uutisessa liittyy uutiseen? Siinä kuvassa ei näy mitään sähköpylvästä. Miksi sinä laitoit kuvan, joka ei liity uutiseen?\n13.12.2017, klo 16:41\nKuva ei liity tapaukseen,.\n13.12.2017, klo 19:45\nHendriks ei liity tapaukseen,.\n13.12.2017, klo 19:39\nTyypillistä kuvituskuvien käyttöä. Toimittajan pitäisi lisätä aina varmuuden vuoksi teksti: ”Kuva ei liity mitenkään juttuun”.\n13.12.2017, klo 21:14\nMiksi lisätä teksti? On parempi olla laittamatta kuvaa ollenkaan, jos se ei liity uutiseen.\n13.12.2017, klo 22:51\nKuvallisia juttuja luetaan enemmän, tutkittu asia!.\n14.12.2017, klo 13:57\nJos österman halusi jonkun kuvan, niin miksi hän ei voinut ottaa kuvan videosta?\nLue seuraavaksi: Samsung patentoi tämänkin: älypuhelimen näyttö kiertyy reunan yli kummallekin puolelle